
Įžanga. 


Senato nutarimu spausdinama metinė Lietuvos Universiteto 
apyskaita arba, geriau — imatrikuliacijos aktas, kurs sudaro 
pirmąją šios apyskaitos dalį, ir viešąjį vasario 16 dienos posėdį, 


kurs sudaro antrąją apyskaitos dalį. 


t B 
1927. IX. 15. 


„Švyturio“ B-vės spaustuvė, Kaunas Miškų g vė 1V 


Iškilmingas imatrikuliacijos 
posėdis. 


(1927, IX. 15.) 


Iškilmingą imatrikuliacijos posėdį, kuriame dalyvauja p. 
Švietimo Ministeris inž, Šakenis, pradeda praėjusių metų Uni- 
versiteto Rektorius prof. M. Biržiška. Jis praneša apie pra- 
ėjusius mokslo metus, kuriuos jungia su audringų visuomenės 
gyvenimu. Universitete tradicinis ramumas buvo išlaikytas; 
mokslas baigtas tvarkoj. Tik praėjusiais metais negailestinga 
mirtis ištraukė iš gyvųjų tarpo mūsų Universiteto garbės 
daktarą Joną Basanavičių ir kelis studentus. Visi mirusieji yra 
pagerbiami alsistojimu, 

Praėjusieis mokslo metais U-to delegacija važinėjo į Lat- 
viją, Estiją, Suomiją. Mokslo metams besibaigiant buvo per- 
rinkta U-to vadovybė. Senato sąstatą sudaro: Rektorius prof. 
Mykolas Romeris, prorektorius prof. Pr. Jodelė, sekretorius 
prol. Iz. Tamošaitis ir dekanai: Katalikų teologijos- filosofijos fa- 
kulteto — prof. Bl. Čėsnys; Evangelikų teologijos fakulteto — 
doc. Gaigalaitis; Humanitarinių Mokslų fakulteto — prof. Krė- 
vė-Mickevičius; Teisių fakulteto — prof. Leonas; Matemati- 
kos-gamtos fakulteto — prof. Žemaitis; Medicinos fakulteto— 
prof. Lašas; Technikos fakulteto — prof. Vasiliauskas. 

Nurodęs naujo U-to Senato sąstatą, prof. Mykolas Biržiška 
dėkoja praėjusiųjų mokslo metų Senatui, Profesoriams ir stu- 
dentams, padėjusiems dirbti sunkų akademinį darbą. 

Kalbėdamas apie naują U-to Rektorių, prof. M. Biržiška 
nurodo savo asmeniškus ryšius su prof Mykolu Romeriu, 
Tuos ryšius stiprina dvidešimties metų tarpas. Per tiek laiko, 
dirbant Lietuvos kultūros darbą, teko susitikti su prof. 
M. Romeriu. 

Lietuva yra savitas kraštas, kurs turi savotišką kultūrą ir 
kurs turi teisės įeiti į kitų kultūringų tautų tarpą. Ir šis 


= -—- 


bendras Lietuvos kultūros darbas mudu jungia jau dvide- 
šimts metų. 

Baigus prof. M. Biržiškai vedamąjį žodį, salėje nuaida 
galingas valio. 

Naujasis U-to Rektorius prof. Mykolas Romeris, dėkoda- 
mas praėjusiųjų mokslo metų U-to Rektoriui prof. Mykolui 
Biržiškai, iškelia jo mokslo ir visuomenės darbą, kurį giliai 
vertina. 

Naujojo Rektoriaus programa būsianti: palaikyti Universi- 
teto tradicijas. Mano programa, sako p. Rektorius, bus pro- 
fesorių programa. Profesoriai ir studentai — nėra du skirtingu 
pasauliu: tai vienas pasaulis. Studentai visada ras pas mane 
užtarimą, baigia savo trumpą kalbą naujas U-to Rektorius 
prof. Mykolas Romeris. 


Baigęs trumpą kalbą, naujasai U-to Rektorius skaito vie- 
šąją paskaitą: „Teisinės valstybės organizacijos problema“. Ji 
yra spausdinama šiame metiniame Universiteto leidinyje. 

Pasibaigus viešajai U-to Rektoriaus paskaitai, prasideda 
imatrikuliacijos aktas. 

P. Rektorius kreipiasi į naujai priimtuosius studentus bei- 
studentes sakydamas: Jūs dar nauji, Apie jus kol kas nieko 
spręsti negalima. Bet tikėtis galima. Tikime, kad Jūs būsite 
tokie, kokie yra Jūsų pirmatakiai. 

Simboliškas Rektoriaus naujai priimtiems studentams ran- 
kos paspaudimas yra naujo studento priėmimas į Alma Mater 
tarpą. 

Fakultetų dekanai skaito naujai priimtuosius studentus bei 
laisvuosius klausytojus. Kiekvienas naujas studentas bei stu- 
dentė prieina prie p. Rektoriaus ir paduoda ranką: pasisveikina. 

Į Katalikų teologijos-filosofijos fakultetą priimta: 101 tikras 
studentas ir 8 laisvi klausytojai (Į Teologijos skyrių 85, o į 
filosofijos 66). 

Į Evangelikų fakultetą priimta: 6 studentai. 

Į Humanitarinių Mokslų fakultetą — 222 tikri studentai ir 
8 laisvi klausytojai. 

Į Teisių fakultetą — 278 tikri studentai ir 23 laisv. klau- 
sytojai. 

Į Matematikos-Gamtos fakultetą — 88 studentai. 

Į Medicinos fakultetą — 194 tikri studentai. 

Į Technikos fakultetą —- 104 tikri studentai ir 1 laisvas 
klausytojas. 

Pasibaigus dekanų pranešimui apie naujai įstojusius į jų 
atstovaujamus iakultetus studentus, p. U-to Rektorius dėkoja 
p. Švietimo Ministeriu,, o p. Švietimo Ministeris p. U-to Rek- 
toriui, profesoriams ir tuo viešoji posėdžio dalis baigiama. 


Teisinės valstybės organizacija. 


(Viešoji paskaita, Lietuvos Universiteto Rektoriaus prof. Mykolo R6- 
merio skaityta iškilmingame Lietuvos Universiteto 1927.IX.15 posėdyje 
imatrikuliacijos akto metu). 

Teisinės valstybės organizacijos problema, kurią aš pasi- 
rinkau šiai viešajai paskaitai, — yra plati. Joje glūdi ištisa 
eilė socialinio žmonių bendravimo arba visuomenės, valstybės 
esmės, ir teisės problemų, kurių išdavomis ji turi remtis; ji 
valstybinės kūrybos mene reiškiasi ištisų amžių pastangomis 
pasiekti ir sutvarkyti jąją; ji pareina nuo sociologijos, politi- 
nių ir teisės mokslų ir priklauso tųjų socialinio žmogaus gy- 
venimo problemų rūšiai, kurios, rodos, niekuomet negali būti 
galutinai išspręstos ir kurių kiekvienam sprendimo pasiūlyme 
lieka spragos ir esminės ydos, darančios sprendimą konvencio- 
naliniu ir netobuliu, Kartais atrodo, lyg teisinės valstybės or- 
ganizacijos sprendimas būtų tolygus garsiosios rato kvadratū- 
ros sprendimui. Jei mes būtume užsimanę rasti tobulą, galu- 
tinį ir amžinai pastovų jos išsprendimą — tai darbas būtų be 
vilties: tai būtų buvę iš tikrųjų rato kvadratūros sprendimas, 
nes pačiame socialiniame bendravime ir ypač mūsų gadynės 
valstybės esmėje yra tam tikrų pastovių ir nepašalinamų ele- 
mentų, kurie prieštarauja teisinės valstybės idealui ir nuolat 
ardo ij, kaip kad gamtos jėgos ardo bet kurį žmogaus veikalą. 
Bet kaip žmonės dėliai to nenustoja veikę ir nepasiekdami 
niekuomet savo darbų tobulumo, tačiau kartais sugeba 
žengti priekin ir pasiekia tobulesnių savo darbų ir pastangų 
išdavų, negu iki šiol buvusios, taip ir teisinės valstybės orga- 
nizacijoje, kuri iš esmės yra dirbtinė, jie sugebėjo žengti prie- 
kin ir pasiekti tobulesnių teisinio tvarkymosi metodų, negu 
jie buvo naudoję seniau. 

Aš drįstu išžiūrėti šią problemą trumpoje paskaitoje, nu- 
šviesda nas tiktai pačius stambiausius problemos elementus ir 
+ nustatydamas pačias kertines jos institucijas. Aš manau, kad 

dalykas užtenkamai paaiškės, net ir šitokioje išdėstymo kon- 
strukcijoje. . 

Mano paskaitos tema — tai ne pati teisinės valstybės arba 
teisinės tvarkos valstybėje sąvoka, bet tos tvarkos organiza- - 
cija, kitaip sakant — jos įgyvendinimo metodai ir priemonės. 
Bet iš tikrųjų sąvoka ir priemonės čion turi labai artimo ry- 
šio. Teisinė tvarka tiek bus pasiekta, kiek bus organizuotas 
ir užtikrintas teisės veikimas valstybėje. 

Jau tuo laiku, kada Vakarų Europoje vietos valdovai, kurių 
priešaky buvo tame darbe Prancūzijos karaliai, laimėję am- 
žiais tęsiamą per visą viduramžį kovą prieš tris galingus nau- 
josios gadynės teritorinės valstybės priešus — Pasaulinės Im- 
perijos idėją, Bažnyčią ir vidaus anarchiją, — kūrė tąją val- 
stybę absoliutinės monarchijos formoje, -- tarp veiklių jųjų 
padėjėjų, kurie jųjų darbo išdavom ruošė tam tikras sąvokų 
formulas ir populiarizavo jas žmonių sąmonėje, mes randame 
mokslininkų grupę, kuriai rūpi šiuo keliu kaip tik apdrausti 
teisės viešpatavimą socialiniame bendravime. Aš turiu omeny 
garsiąją vad. legistų mokyklą Prancūzijoje, kurios žymiau- 
sias atstovas — Jonas Bodin — nustatė klasiškąją suvereni- 
teto tormulą, vieną kertinių naujos valstybės mokslo ir teri- 
torinės valdžios esmės sąvokų. Garsioji Bodin'o sąvoka, vir- 
tusi klasiška ir iki šiol nenustojasi savo reikšmės, buvo jo 
pritaikinta kaip tik absoliutinei monarchijai ir iš karto tarnavo 
neaprėžtai vieno asmens — valdovo — galiai bei ponybai pa- 
remti socialiniame žmonių bendravime. 


Pirmuoju atžvilgiu būtų galima manyti, kad šiuo savo dar- 
bu Bodin'as ir legistai norėję kaip tik paneigti teisę ir jos 
imperatyvinio viešpatavimo vieton pastatyti vieno asmens po- 
nišką nuožiūrą, žodžiu — įkurti despotiją vieton teisinės tvar- 
kos. Jų nustatytoji suvereniteto sąvoka tapo pareikšta, kaipo 
karaliaus subjektyvinė galios arba viešpatavimo teisė, o visas 
teritorinis socialinis bendravimas, sutvarkytas šiąja galia arba 
šiuo viešpatavimu ir sudarantis tai, ką vadiname valstybe, — 
kaipo tos subjektyvinės teisės objektas, kaipo karaliaus daly- 
kas, daiktas. Jei šiandien tankiai kalbama apie socializaciją, 
kaipo pažangos reiškinį, kuris įvairiose srityse turi pakeisti. 
privatinio intereso ir privatinės subjektyvinės teisės veiksnį, 

tai ten kaip tik toks ryškiai iš pačios savo esmės socialinis 
fenomenas kaip teritorinis žmonių bendravimas ir to bendra- 
vimo tvarkymas, buvo paverčiamas privatinio veiksnio viešpa- 
tavimo sritimi. 

Tačiau iš tikrųjų legistams rūpėjo kaip tik teisėtumas bei 
pastovios teisinės tvarkos įkūrimas. Jei jie buvo karaliaus 
bendrininkais ir padėjėjais absoliutinės monarchijos kūrimo 
darbe, tai ne tiraniškų šios monarchijos išdavų vardu, bet visai 
kitokiu atžvilgiu. Jiems rūpėjo pakeisti nusigyvenusią įpročių ir 
palaidų subjektyvinių teisių tvarką ryškia įstatymo viešpatavimo 
tvarka, vieton palaidų subjektyvinių teisių kompromisų, besikei- 
čiančių, nustatomų derybomis ir sutartimis tarp įvairių socia- 
lini; grupių, korporacijų, luomų ir feodalinių įvairios galios 
ponų, siuzerenų bei vasalų, vieton tos typiškos anarchinės 
tvarkos, kurios teisiniai elementai nuolat keitėsi atsižiūrint į 
socialinį jėgų lygsvaros keitimąsi ir kurios nebepajėgė pilnai 
suvaldyti nei Bažnyčios kanonai nei kazuistinis bei suskirsty- 
tas vietos ypatybėmis įpročių režimas, — legistai rėmė galin- 
go imperatyvinio, visiems privalomojo ir vienodo objektyvaus 
ir aiškaus įstatymo viešpatavimą, kurio veikimas būtų pagrįs- 
tas ne teisių derybomis bei teisių kompromisu, bet autorite- 
tingu valdžios įsakymu, imperatyviniu liepimu, ir pasidavimu 
be jokių rezervų. Norėdami aiškios ir griežtos įstatyminės 
teisinės tvarkos, legistai, kurių ir pats vardas yra paskolintas 
„iš jųjų numylėtos ir jųjų idealizuojamos „legis“, buvo todel 
pasiryžę kelti visa tai, kas gelėjo tą įstatyminę tvarką įgy- 
vendinti ir palaikyti. Tad jie rėmė ir kėlė į suvereninį pje- 
destalą karaliaus valdžią, kaipo absoliutinį įstatymo viešpata- 
vimo šaltinį. 

Šia prasme absoliutinės monarchijos įkūrimas buvo teisi- 
nės tvarkos atžvilgiu pažangos aktu. Karaliaus įstatymas, 
karaliaus taika — „pax regis“ — ir karaliaus teismas, kaipo 
šios „pacis“ organas, — tai buvo kaip tik teisinės tvarkos 
socialiniame bendravime veiksniai. Be to, pakeitusi politinį 
feodalizmą ir anarchiją, valstybinė absoliutinė monarchija iš- 
kėlė ir iš dalies įkūnijo vieną ryškiausių teisinės tvarkos ele- 
mentų — žmonių, kaipo valdinių, lygybę, — ypač gi jųjų ly- 
gybę prieš visiems privalomąjį ir visus arbitrališkei liečiantį 

įstatymo imperatyvą. Žmonių socialiniai santykiai turėjo būti 
tvarkomi ne jųjų asmeniškais ir grupiniais kompromisais, ne 
sutartimis, užtiksuojančiomis ad hoc jųjų jėgų santykiavimą ir 
paremtomis stipresniųjų smurtu, bet imperatyvinėmis teisės 
normomis, 

Tačiau legistų moksle apie valstybinį valdovo suverenitetą 
kaipo objektyvaus įstatymo viešpatavimo ir tuo pačiu teisinės 
tvarkos titulą, buvo žymi spraga, kuri visai jųjų konstrukcijai 
suteikė circuli vitiosi pobūdžio. Kad ir aprėždavo jie kara- 
liaus suvereniteto teisę Dievo įsakymais ir iš dalies net įgim- 
tosios objektyvinės teisės tezėmis, kaipo Dievo įkurtosios so- 
cialinės tvarkos sąlygomis, varžančiomis bet kurią — net ir 
pačią suvereninę teisinio tvarkymo — galią (pats Bodin'as 
laikė a priori privalomu suverenui — valdovui privatinės nuo- 
savybės ir valdinių tarpusavių turto sutarčių gerbimą), bet vis 
delto jųjų sistemoje trūko šiems aprėžimams bet kurių sank- 
cijų, bet kurių teisinių priemonių sulaikyti gaivališkai laisvą 
suvereninės galios reiškimąsi, kad ji ir imtų viską griauti, kas 
šio mokslo pažiūromis privalėjo būti gerbiama ir saugojama. 

Žodžiu — šioje konstrukcijoje įstatymo viešpatavimas, tei- 
sinės tvarkos ir teisėtumo sistema, kuriai palaikyti buvo iš- 
keltas karaliaus suvereniteto teisės pradas, — buvo galų gale 
padarytas pareinančia nuo vieno asmens, nuo vienos galin- 
giausios absoliutinės valios nusistatymo, be jokios socialinės 
ar teisinės apsaugos nuo bet kurio visų šios konstrukcijos 
elementų iškreipimo. Kas svarbiausia — visa teisinės tvar 
kos sistema palikta be jokio aprūpinimo ne tiktai prieš paties 
suvereno, bet ir prieš jojo agentų — prieš valdininkų — vei- 
kimą. Nes visas valdžios agentų aparatas, kaipo suvereno 
absoliutinės galios išdėstymas, tegalėjęs būti atsakingas jam. 
vienam ir jojo vieno arbitrališkai vedamas ir kontroliuojamas. 
Monarchistinio suvereniteto dėsniais joks teisėtumo kontrolės 
aparatas, kuris nebūtų paties suvereno nuožiūrai pavestas ir 
jojo visiškai priklausomas, būtų neįmanomas. 

Ir jeigu legistų doktrinos pagrįstoje absoliutinėje monar- 
chijoje, kurios klasišku tipu Vakarų Europoje buvo XVII ir 
XVIII amžių Liudvikų Prancūzija, vis delto teisėtumas netapo 
galutinai palaidotas ir pakeistas tiranija, panašia į rytų despo- 

tijas, tai ne legistų tezių tai buvo nuopelnas. Tai buvo iš da- 
lies Bažnyčios mokslo sąvokų galios, iš dalies luominės ir 
korporatyvinės viduramžio tvarkos atsparumo, iš dalies naujų, 
kilusių iš įgimtųjų teisių ir visuomenės sutarties doktrinos, 
idėjų įtakos, iš dalies besiorganizuojančios pačioje karaliaus 
administracijoje naujos socialinės jėgos — besirengiančios 
perimti iš karaliaus socialinį ir valstybinį viešpatavimą — bur- 
žuazijos ar trečiojo luomo augančios jėgos nuopelnas. Jųjų 
gi — legistų tezių logiškomis išvadomis, kad ir ne jųjų min- 
timi — Liudvikas XIV skelbė, jog „Valstybė —tai aš“, Bossuet 
mokino, jog „visa valstybė esanti valdovo asmeny“, o abso- 
liutinės monarchijos epigonai, kaip antai mokslininkas Haller 
XIX amžiuje, drįso tvirtinti, jog vienas trijų esminių valsty- 
bės elementų — tauta — esanti tik karaliaus kūrinys. 

Savotiškas pataisas legistų mokslui apie karaliaus valdžią, 
kaipo suvereninį teisės šaltinį, mes randame senesniame už jį 
Bažnyčios moksle. Garsi yra Bažnyčios mokslo tezė, jog kiek- 
viena valdžia esanti iš Dievo. Bet ar tai reiškia, kad kiekvie- 
nas faktiškas valdovas arba faktiškieji valdantieji esą Bažny 
čios sąvokomis teisėti valdžios turėtojai ir kad Bažnyčia pa- 
teisinanti kiekvieną bet kurį ir bet kokį viešosios galios vyk- 
dymą? Jau šv. Jonas Chryzostomas buvo statęs šį klausimą, 
sakydamas: „Argi kiekvienas valdovas yra Dievo nustatytas?“, 
ir į tai jis atsakė: „Ne, tai negalima tvirtinti; sakydami, jog 
kiekviena galia esanti iš Dievo, mes turime galvoj ne valdovą, 
bet pačią valdžią“. 

Svarbiausia yra tai, kad Bažnyčios mokslo pabrėžiama yra 
valdovo valdžioje ne jojo suvereninė subjektyvinė viešosios 
galios teisė, kaipo teisė į valstybę, teisė ponauti ir naudotis 
socialiniu žmonių bendravimu, bet socialinė viešosios galios 
funkcija. Siuo mokslu — valdovas esąs nė ponas, ne savai- 
mingas viešpats, bet — Dievo ministeris, Dievo skirtas val- 
dyti žmones ne savo nuožiūra, bet Dievo tikslais ir įsakymais 
ir atsakingas prieš Dievą. Čion reiškiasi ne subjektyviškai 
suvereninė, bet funkcionalinė, grynai tarnybinė valdovo val- 
džios koncepcija, o pati valstybės sąvoka čion socializuojasi. 
Toji Bažnyčia, kuri šią sąvoką suformulavo, tai yra Kristaus 
mokslo Bažnyčia, o josios Dievas, kurio atsakingu ministeriu 

esąs valdovas, tai ne bet kuris Dievas, bet kaip tik Krikščio- 
nių Dievas — beribės žmogaus meilės ir socialinio žmonių 
solidarumo Dievas, pats kentėjęs del žmogaus išganymo, su- 
sirūpinęs amžinąja žmonių laime, tačiau ne dovanojama jiems 
vergų laimė, bet jųjų pačių laisvųjų ir atsakingų žmonių, Die- 
vui padedant iškovojamoji ir laimėjama. Šito Dievo tikslai ir 
įsakymai, kuriais privaląs valdyti žmonės jojo ministeris — 
valdovas, tegalį būti žmonių tobulinimo, jųjų brolybės ir lai- 
mės kelių tikslai. 

Žmonių gyvenimas žemėje, kuris Bažnyčios sąvokomis esąs 
nuolatinės kovos ir tobulybės bei amžinosios laimės siekimo, 
o ne patogaus gėrėjimosi ir naudojimosi gėrybėmis kelias, 
esąs šiomis sąvokomis iš esmės socialinis, koperatyvinis; tai 
reiškiąsi visuotinu visos Krikščionijos — gyvųjų ir mirusiųjų, 
tebekovojančių ir laimėjusių kovą šventųjų bendravimu, vienų 
narių nuopelnų pertekliu sunaudojimu kitų nuodėmėms pa- 
dengti ir tt. Sitokiomis sąvokomis ir valstybė bei josios val- 
džia esanti ne tiktai funkcionalinė, bet ir socialinė. 

Tad valdovo, kaipo Dievo ministerio, funkcija esanti ne 
tiktai Dievo tarnybos, bet tuo pačiu ir socialinė tarnybinė 
funkcija. Ji turinti vykti valdomųjų labo, jųjų kovos už am- 
žinąją Jaimę keliais. Šv. Augustinas šitaip sako: „Oui impe- 
rant — serviunt eis, guibus videntur imperare“, o šv. Tomas 
sako: „Non est regnum propter regem, sed rex propter reg- 
num“, ir kitoje vietoje dar ryškiau: „Ille legitimus est rex, gui 
principaliter bonum subditorum intendit“. Tad čion jau atsi- 
randa teisėtos valdžios, teisėto valdovo — sąvoka. Vadinasi — 
ne valdžia esanti teisės ir teisėtumo šaltinis; ji pati įeinanti 
į teisinę organizaciją, kaip pastarosios elementas. Tačiau dės- 
nio pareiškimas, sąvokos nustatymas — tai dar ne viskas, 
Teisinės tvarkos organizacijai svarbiausias yra teisėtumo sank- 
cijų klausimas. Kaip gi sprendžiama yra Bažnyčios mokslu 
ši problema? Neabejotina esanti valdovo atsakomybė prieš 
Dievą už Dievo pavestos jam žmonių valdymo — valdžios — 
funkcijos vykdymą. Valdovui mirus — jo valdymo aktų teisė- 
tumas būsiąs Dievo teismo ištardytas ir patikrintas, ir už „ne- 
teisėtą“ valdymą jis būsiąs nubaustas. Be abejo, Dievo sank- 
cijų baimė gali sulaikyti tikintį valdovą nuo tam tikrų val- 

džios aktų, gali jo valdymą laikyti tam tikroje vagoje. Šio 
teisėtumo kriteriumas — Dievo teisinės normos — gali būti 
laikomas, einant Bažnyčios mokslu, pozityviu, nes Bažnyčia 
tas normas dėsto ir nustato. Bet ar ši Dievo teismo sankcija 
iš tikrųjų sugeba apsaugoti tą Bažnyčios tezių organizuojamą 
valdymo teisėtumą? Visa šios organizacijos konstrukcija laikosi 
tol, kol valdovas yra ištikimas Bažnyčiai žmogus, kol jis yra 
tikintis, kol jis rimtai ruošiasi Dievo teisman ir yra įsitikinęs, 
kad Bažnyčios dėstomoji Dievo teisė esanti iš tikrųjų ne 
kas kita, kaip Dievo teisė. Užtenka, kad šios subjektyvinės 
tikybinės sąlygos nebūtų, — kad kartu ir visa šita teisinės 
valdžios konstrukcija griūtų. Tai, be abejo, yra didelis trūku- 
mas. Bet jisai yra ne tiktai tame, Pačiame Bažnyčios moksle 
yra viena esminė jos tezė, kuri visą šią konstrukciją daro 
praktiškai nepastovią. Būtent, atgaila, anuliuojanti nuodėmių 
pasekmes ir paliuosuojanti kaltininką nuo Dievo teismo sank- 
cijų. Valdovas — tironas, kurio valdymas būtų aukščiau nu- 
rodyta prasme neteisėtas, išpažintimi ir atgaila galįs prieš 
mirdamas gauti nuodėmių atleidimą. Tad ši valdymo teisėtumo 
apsauga, organizuojama paties Dievo teismu ir kurio sankci- 
jos apsireikšiančios tiktai valdovui mirus, —tegali varžyti tikin- 
čius valdovus ir be to palieka jiems priemones nušalinti nuo 
savęs sankcijų veikimą. 

Kad tai būtų rimčiau sutvarkyta, kad atsakomybę pajustų 
ir netikintieji valdovai ir kad valdžios neteisėtumas galėtų 
būti laiku sudraustas — Bažnyčios mokslas pasirūpino ir ki- 
tokių sankcijų sukūrimu. Viena jojo srovių paveda aukščiau- 
siąją valdovo valdžios ir jojo aktų teisėtumo priežiūrą pačios 
Bažnyčios valdžiai su popiežium, kaipo įgaliotu Dievo vieti- 
ninku, prišaky. Radikališkesnės yra tos Bažnyčios mokslo 
srovės, kurios paveda tąją priežiūrą ir patį Dievo teismo sank- 
cijų taikymą — valdomiems žmonėms. Žymūs katalikų teolo- 
gai, kaip Suarez, Bellermin,— šią tezę mes randame ir naujausių- 
jų laikų kai kurių teologų raštuose, — yra pareiškę tiesiog 
valdininkų sukilimo teisę prieš valdovus, kurie elgtysi prieš 
Dievo įsakymus valdyti žmones socialinio labo tikslais. Ši ra- 
dikališka pažiūra Bažnyčios moksle, kuri perkelia valdovo at- 
sakingumo sankcijas iš Dievo teismo į liaudies teismą, re- 

miasi devizu „vox populi—vox D-:i“, kurio pagrindan dedama 
sąvoka, jog Krikščionijos liaudis atstovaujanti Dievui ir jog 
liaudies teismas esąs reprezentacinis „laikinasis Dievo teismas 
žemėje. 

Tokiu būdu Bažnyčios mokslo teisėtumo sąvokos ir ap- 
saugos klausimas tuo skiriasi nuo legistų absoliutinės monar- 
chijos ir valdovo suvereniteto teorijos, kad jis nepasitenkina 
valdžios leidžiamojo įstatymo viešpatavimu valdiniams, bet be 
to stengiasi ir pačią valstybės valdžią įvesti į teisinės tvarkos. 
drausmę ir organizuoti valdžios veikimo teisėtumo apsaugą 
Ar tai šiam mokslui pavyko? 


Valdomųjų sukilimas arba „sukilimo teisė“ — priemonė 
labai nelanksti ir netobula, kaipo neteisės sudraudimo meto- 
das. Kad šiuo metodu būtų atstatytas teisėtumas — reikia ne 
tiktai, kad sukilėliai patys nepaklystų teisės pajautime ir kad 
vieton teisės neimtų už kriteriumą savo asmeniškus arba gru- 
pinius interesus bei aistrą, kurie kartais maža bendro teturi su 
amžinosios tiesos ir Krikščionių Dievo teisės sąvokomis, bet 
reikia dar, kad jie sukilimo kovą iškeltų ir laimėtų. Tiktai 
laimėję ją — jie galės savo nepatenkinimo išvadas arba jų 
reiškiamas neva teisės sankcijas taikinti. Kai del paties Dievo 
teismo anam pasaulyje — jis išeina iš socialinių santykių ri- 
by, nesudarydamas pastovios objektyvinės teisinio tvarkymosi 
priemonės; tiktai šio teismo baimė gali pozityviai varžyti valdo- 
vus, bet ji varžo tiktai tikinčius valdančius. 


Lieka Bažnyčios valdžios sankcijos. Bet šios priemonės 
reikšmė tėra ta, kad vieton vienos teritorinės suvereninės val- 
džios, kuri norima suvaržyti ir aukštesnės teisės drausmei pa- 
vesti, būtų pastatyta viešpatauti jai kita — tikybinė — valdžia, 
tokia pat suvereninė ir nesilaikanti jokios priverstinos draus- 
mės. O kadangi toji pati Bažnyčia per savo valdžią turštų ir 
pačias aukščiausias teisės normas Dievo vardu nustatyti, tai 
galutinoje išvadoje būtų pasiekta tai, kad legistų suverenite- 
tas, kaipo absoliutinės galios teisė ir teisės normų šaltinis, 
būtų perkeltas iš valdovo į Bažnyčią ir, būtent, arba į pačią 
Krikščioniją (tikinčiųjų visuomenę) arba į josios vadą. Tiesa 
— šis suverenitetas būtų ne asmeniškas, 0 reprezentacinis, 


vykstąs Dievo atstovavimu, bet praktiškai jis tiktai sutarpin- 
tų teritorinę vietos valstybę Bažnyčios viešpatavime. 


Trečioji stambi naujosios gadynės pastanga organizuoti tei- 
sinę valstybę — yra reiškiama demokratinio mokslo ir jo 
nustatytos demokratinės valstybės konstitucinės konstrukcijos. 
Šiuo atžvilgiu tenka skirti dvi srovės: viena senesnė — vad. 
tiesioginės demokratijos, kurios žymiausiu reiškėju buvo Jo- 
nas — Jokūbas Rousseau ir kurios obalsiai atgimsta kai kurio- 
se moderniškos demokratijos srovėse, antra — Didžiosios Pran- 
cūzų Revoliucijos įkurta reprezentacinė demokratinė kons- 
trukcija. 


Pirmoji savo klasikiškais XVIII amžiaus mokslo dėsniais 
remiasi kiekvieno individo įgimtuoju suverenumu ir tyjų su- 
vereninių individų sutartimi, kaipo suvereninės bendrosios va- 
lios įsteigimo aktu. Šiuo mokslu valstybė gauna teisinį titulą 
— žmonių sutartį, o teritorinė valstybės valdžia esanti ben- 
drosios ar visuotinos tos teritorijos žmonių valios reiškinys. 
Čion valdymas yra sumanytas, kaip grynai įstatyminis, nes 
jis turįs vykti teisiniu valdžios titulu, o pastarasis reikalaująs 
bendrosios valios apsireiškimo; tiktai tas esą teisėta, kas yra 
bendrosios valios nustatyta, o tai ir esąs įstatymas, kuriame 
ši bendroji valia kristalizuojasi. Tad valdymas tegalįs būti 
įstatymo vykdymu, o įstatymas privaląs būti visų piliečių pri- 
imtas; jojo vykdymas galįs būti pavestas tautos agentams, bet 
tiktai priklausomiems ir atsakingiems prieš tautą valdinin- 
kams. Šioje konstrukcijoje, jei ji galėtų būti įgyvendinta, tei- 
sinės tvarkos problema sutaptų su visų žmonių valdymusi, nes 
šiuo mokslu bendroji valia esanti ne daugumos ir ne geres- 
niųjų, galingesniųjų arba kurios nors kitokios žmonių grupės, 
bet visų ir kiekvieno valia. Bet tada turėtų išnykti ir pati tei- 
sės, kaipo imperatyvinės normos, problema, o jos vieton kil- 
tų kategoriško savo valios išvadų nuoseklumo problema. Tai, 
kas vadinama teisės norma ir kas galėtų reikštis išimtinai 
įstatymo formoje, tai būtų tiktai visų ir kiekvieno valios už- 
Tiksavimas, o teisėtas veikimas būtų ne pasidavimas įsakymui, 
bet šios valios — savo valios — nuoseklus tęsimas darbe, 
kitaip sa«ant — laisvė, o ne teisinė drausmė. 

Tiktai dalykas kaip tik tame, kad visa ši konstrukcija, ku- 
ri tokiu nepaprastu būdu išsprendžia teisinę socialinio bendra- 
vimo tvarką laisvėje, — yra dirbtina ir remiasi visuotinos in- 
dividų sutarties ir jųjų bendrosios valios fikcija, kuri neata- 
tinka socialinei tikrenybei, Ji neigia žmonių socialinį būrimąsi 
ir skirstymąsi, neigia socialinių grupių nuolatinę kovą, neįver- 
tina arba nepažįsta tokių elemertarinių socialinio žmonių gy- 
venimo veiksnių, besireiškiančių tiek tarp grupių, tiek grupė- 
se, kaip noras ponauti, valdžios (galios) troškimas, vadų au- 
toritetas ir iniciatyva, masės pasivyškumas ir josios gaivališ- 
kas reagavimas į tam tikrus iniciatyvinius akstinus, valdymo 
menas ir t. t. Suvereninių laisvų individų sutartis, kaipo tei- 
sinis titulas, žmonių —atomų dulkės, mechaniškai kondensuo- 
tos į vienlypią individų visumą, kaipo lygių aritmetiškų vie- 
netų suma vietoje socialiniai integruotos ir diferenciuotos vi- 
suomenės, bendroji valia, — tai yra ne socialinės žmogaus 
esmės, bet dirbtinos racionalistinės, kategorijos, kuriomis tei- 
sinės tvarkos problema išspręsti nėra galima. 

Be abejo, rimtesnė yra klasiškos reprezentacinės dlemokra- 
tijos teorija ir jos tezėmis nustatyta teisinė valstybės ir josios 
valdžios konstrukcija. Tiesa — ir ši doktrina, bent savo kil- 
minėse sąvokose, kuriomis ji išplaukia iš prademokratinio 
mokslo, kaipo savo šaltinio, ir nuo kurių ji iki šiol nepajėgė 
visiškai atsipalaiduoti, — operuoja individais atomais, kuriais 
pakeičia diferenciuotą visuomenę. Bet ji nelaiko tų individų 
įgimtais suverenais ir nepaveda jųjų tęstinei teritorinei masei 
jųjų laisvos suvereninės sutarties titulo. Tęstinę teritorinę 
tautą ji laiko ne dirbtiniu teisiniu individų sutarties padaru, 
bet istorišku socialiniu faktu, — tam tikru socialiniu, tam tikros 
teritorijos gaivalu, tęstiniu, vadinasi — apimančiu buvusiųjų 
gyventojų kartų eiles. Šią tautą — gaivalą, bet une individų 
visumą, į kurią įeitų visi ir kiekvienas, — ji laiko gaivališkai 
suverenine, viešpataujančia teritorijai ir visiems teritorinio so- 
cialinio tvarkymosi reiškiniams ir formoms, jų tarpe ir terito- 
rinei valstybei bei josios valdžiai. 

Šitoks teritorinės tautos gaivalas, chaotiškas ir, taip sakant; 
laukinis, kaip gamta, pats betarpiškai veikti negalįs, nes 
jis nesąs joks organizmas, joks gyvis, ir turįs savy įvairių. 

elementų, įvairių gyvų procesų ir jėgų. Už šį gaivališką su- 
vereną —- jojo vardu — tegalįs veikti kas kitas, būtent, žmo- 
nės, atskiri individai ir jųjų būriai. Svarbiausias, lemiantis 
vaidmuo priklausąs pačiai gyvajai tautos kartai, esamajai pi- 
liečių masei. Tai esąs natūralus, gimtasis tęstinės tautos at- 
stovas — reprezentantas, veikiąs be jokio mandalo; per jį tik- 
tai galinti reikštis tauta; bet šis pirminis tautos — suvereno 
reprezentantas pats esąs gaivališkas, kaip ir jo reiškiamoji 
tauta. Tai nesąs joks veiklus organizuotas veiksnys; tai esanti 
pasyvi masė be iniciatyvos, galinga savo svoriu, reaguojanti ir 
baisi bei loginga savo reagavimu, bet sunki ir nelanksti, ne- 
tinkanti iniciatyviniam, planingam veikimui, kuris priklauso 
individams bei jųjų būriams. 

Joje, šioje piliečių masėje arba gyvoje tautos kartoje, esą 
daugybė įvairių jėgų bei elementų. Todel ir reagavimo sro- 
vių bei linkmių galį eiti iš tos masės labai daug ir įvairiomis 
kryptimis. Tad tų įvairių jėgų ir elementų reagavimas būsiąs 
nevienodas tiek savo įtempimu, tiek savo kryptimi, — kartais 
priešinga kita kitai. Tų plaukiančių iš masės įvairių jos ele- 
mentų reagavimų, taip sakant, varžytynėse laimėsiąs ir nusprę- 
siąs tas reagavimas, kuris bus ryškesnis, stipresnis, turįs ge- 
resnių vadų, esąs tiksliau organizuotas. Šiuo laimėjusiu ne 
būtinai visos masės, bet gal tiktai vienos masės dalies reaga- 
vimu būsiąs nustatytas pačios masės en bloc, kaipo tokios, 
kaipo gaivalo; sprendimas, laikomas reprezentaciniu tautos 
sprendimu arba, kalbant demokratiniu terminu, suvereninės 
tautos valios reiškiniu. 


Tad reprezentacinės demokratinės doktrinos tezėmis tiek 
pati tauta nesutampa su individų — piliečių visuma, tiek tau- 
tos valia nesutampa su visų ir kiekvieno piliečio valia. Ta 
yra žymi pataisa, įvesta reprezentacinės demokratijos mokslo i 
XVII ir XVIII amžiaus demokratijos pirmtakūnų mokslą. Ka- 
dangi ne pats pilietis esąs suverenas, ir taip pat ne suvereį 
ninė esanti piliečių visuma jųjų atomų masėje, tai nėra reikalo 
laikytis bendrosios ar visuotinos valios sąvokos: nebūdamas 
įgimtuoju suverenu pilietis individas, negalįs reikalauti, kad 
su jojo valia ir nusistatymu būtų jungiama sprendžiamoji su- 
"vereninė galia. (Gyvoji tautos karta ir kiekvienas josios narys, 

reikšdami tam tikrąjį nusistatymą ar šiaip ar kitaip reaguoda- 
mi į tą arba kitą reikalą ar įvykį, veikią ne savo, o tautos 
vardu ir teisėmis, tad jie ir jokių savo subjektyvinių teisių į 
galutiną tautos valios sprendimą neturį. Tautos valios spren- 
dimu būsiąs tas sprendimas, kuris nugalėsiąs kitus masėje. 
Jis būsiąs tautos gaivališkos reprezentantės sprendimu. 

Šiuo ši doktrina sugebėjo laimingai išvesti demokratinio 
tautos valdymosi dėsnį iš sąvokų ir teisių klampynės, į kurią 
„buvo patekę šio dėsnio įkūrėjai, operuoją suvereninių individų 
sutarties ir bendrosios visų piliečių valios fikcijomis, 

Gal viena stambiausių šios doktrinos klaidų šioje reprezen- 
tacinėje tautos valios formuloje yra ta, kad ji reprezentacinį 
tautos valios sprendimą jungia būtinai su masės narių daugu- 
mos, vadinasi, su grynai kiekybiniu — veiksniu. Tai yra pa. 
veldėtas iš prademokratinio mokslo individų—atomų koncep, 
cijos padarinys. Inerciniame masės gaivale, kuriame veikia 
daugybė gyvų jėgų, elementų ir socialinio dygimo procesų- 
ir kuri nėra tiktai lygių atomų suma, bet sudaro painią socia- 
linių santykių visuomenę, kurioje yra visa eilė įvairiausių or- 
"ganizacinių užuomazgų, istorišką gaivalo judėjimą sprendžia toli 
gražu ne vienas aritmetiškas didžiausias lygių atomų skaičius, 
ne vienas universalus kiekybinis daugumos veiksnys. Kieky- 
binis svoris masėje, be abejo, turi didelės reikšmės, bet ne 
jis vienas sprendžia. Organizacinis arba korporacinis veiksnys 
turi ne mažesnės reikšmės, 

"Tad šios reprezentacinės demokratinės doktrinos mokslu, 
kuris galima laikyti ir mūsų gadynėje tebeviešpataujančiu — 
suvereniniu sprendžiamuoju tautos valios reiškiniu yra laikoma 
tai, ką savo reprezentaciniu pobūdžiu nulemia gyventojų masė 
savo inerciniu pasidavimu asmenų ar grupių veikimui arba 
savo gaivališku reagavimu į šį veikimą. Bet demokratinė dok- 
trina, žiūrėdama į gyvąją tautos kartą ne kaipo į sąmoningą 
suvereninių individų susirinkimą, bet kaipo į masės gaivalą, 
veikiantį ypač savo kiekybiniu svoriu, pripažįsta, kad iniciatyva 
ir tikslus, lankstus, sąmoningas veikimas, kuriuo yra steigiama 
valstybė, ir organizuojama josios konstrukcija, tvarka bei vyk- 
doma valdžia, negalįs būti to gaivalo ir jojo kiekybinio svorio 
darbu, bet turįs ir galįs būti tiktai atskirų individų arba jųjų 


— 13 


grupių darbu. Bet šiuo mokslu tas individų darbas įgijąs pa- 
stovumo ir nusistovįs tiktai to masinio gaivalo sankcija, reiš- 
kiama pasidavimu. Masės gaivalas arba griaunąs tą darbą 
pasipriešindamas jam arba sankcionuojąs jį pasiduodamas. 

Šiais pagrindiniais dėsniais yra remiama toji teisinės val- 
džios konstrukcija, kurią skelbia ir mėgina nustatyti demokra- 
tinė teorija. Einant šiais dėsniais valdžios imperiumo vykdy- 
mas, veiklus valdymas — nesąs suvereninis. Suvereninė — ir 
tai, būtent, ne jure proprio, ne savo teisėmis, bet tęstinės tau- 
tos reprezentacijos titulu, — esanti tiktai pati toji sankcija, 
kurią piliečių masės gaivalas suteikiąs valdžios įsteigimo aktui. 
Konstruktyvinis šių tezių išdėstymas, virtęs klasišku demokra- 
tinės valstybės santvarkos pavyzdžiu, tapo nustatytas šitoksai. 

Yra skiriama steigiamoji ir įsteigtoji galia valstybėje. Pir- 
moji, reikalinga reprezentacinės suvereninės piliečių masės- 
sankcijos, rėiškiantysi valstybės įkūrimu ir jos valdžios sutvar- 
kymo nustatymu, kurio aktas yra vadinamas valstybės konsti- 
tucija. Konstitucijos priėmimas esąs tautos aktas, steigiamo- 
sios suvereninės galios reiškinys. Tautos suverenumu, kuris 
yra konstitucijos aktan įsikūnijęs, šis aktas sudarąs teisinį ti- 
tulą, nuolatiniams valstybės organams ir visam valstybės val- 
dymo darbui bei pačiam valdžios imperiumui, kurį vykdys 
konstitucijos numatytieji valdžios organai. Visas tautos suve- 
renumas esąs užfiksuotas konstitucijoje. Esant nustatytai kon- 
stitucijai, visa nuolatinė veikli valstybės valdžia esanti ne stei- 
giamoji, bet įsteigtoji valdžia. Ji nesanti suvereninė, bet kon- 
stitucinė, vadinasi — aprėžtoji teisinė valdžia, veikianti kon- 
stitucijos pavestais jai įgaliavimais arba mandatu, kaipo savo 
galios titulu, Josios galia nesanti betarpiška ir pirminė, ji ne- 
santi kuriamoji ir laisva. Net ir patys piliečiai arba jųjų ma- 
sinė kolegija, veikdama valdžią rinkimais, referendumu arba 
kitokiu būdu, veikią kaipo konstitucinis įsteigtosios valdžios 
organas, o ne kaipo tasis tautos reprezentacinis gaivalas, ku- 
ris suvereniniu pasidavimu arba sukilimu vykdąs steigiamąją 
kūrybos ir griovimo galią. 

Konstitucija nustatanti ryškų rubežių tarp suvereninės stei> 
giamosios ir konstitucinės teisinės įsteigtosios valdžios. Pa- 
staroji yra kaip tik nuolatinė. Todel šitoje valstybės kon- 

strukcijoje, išskyrus trumpus paties valstybės steigimo arba 
josios pertvarkymo laikotarpius, įvykus revoliucijai arba per- 
versmui, — pats valdymas esąs teisinis, sutvarkytas bei su- 
varžytas konstituciniais nuostatais. Absoliutinės galios mo- 
mentas joje beveik išnyksta. Toks bent yra šios konstrukci - 
jos sumanymas, kuris ją žymiai šiuo atžvilgiu skiria tiek nuo 
absoliutinės monarchijos tiek nuo tiesioginės demokratijos. 

Bet konstitucijos aktas, būdamas teisiniu įsteigtosios val- 
džios titulu, pats savy neturi tos galios, kuri verstų įsteigtosios 
valdžios organus veikti jo imperatyvais ir laikytis jo nuostatų. 
Teisinės ar konstitucinės valdžios konstrukcija gali būti graži 
ir logiška, bet kad ji veiktų, kaipo toki, kad ji neiškryptų.— 
ji yra reikalinga tam tikrų veiksnių, kurie vers įkurtos val- 
džios organus laikytis nustatytos teisinės drausmės ir sugebės 
sudrausti nesilaikančius jos. Tai yra konstitucinių bei teisinių 
garantijų ir sankcijų problema. Visų šios rūšies garantijų ir 
sankcijų, kurių yra ištisos sistemos, nevienodai organizuojamos 
įvairiuose režimuose, mes čion neturėsime galimumo tiksliai 
išžiūrėti. Pažymėsime tik, kad jų tarpe svarbiausios yra ypač 
šios dvi: formalinis įsteigtosios valdžios funkcijų suskirstymas 
ir vis vadinamas teisinės tautos arba piliečių-rinkikų kolegi- 
jos kontrolė visam įsteigtosios valdžios darbui, vykdoma ypač 
periodiškais vieno pagrindinio arba kelių pagrindinių suskirs- 
tytų vyriausiųjų įsteigtosios valdžios organų rinkimais. 

Pirmoji šių garantijų, sudarydama kiekvienai valdžios funk- 
cijų kategorijai atskirą organų sistemą su savo kiekvienos 
"funkcijos autonominiu vyresniu organu, nenustato jokio bendro, 
vieno visoms valdžios funkcijoms, vyriausiojo organo, kuris, 
turėdamas visą sukoncentruotą konstitucinę galią, galėtų virsti 
diktatūros organu ir pačią konstituciją peržengti, nesant jokiam 
vyresniajam už jį veikliam organui, kuris jį sulaikytų. Keli 
paritetiniai suskirstyti vyriausieji funkcionaliniai organai, ne- 
turėdami nei vienas visos galios, sunkiau pasieksią diktatūros 
ir automatiškai savo valdomomis sritimis varžysią ir aprėšią 
kits kitą. Be abejo, šitokioje organizacijoje glūdi anarchijos 
pavojus ir mažėja valstybės valdžios lankstumas, bet pilnas 
ir, taip sakant, organiškas — be tam tikro perversmo — dik- 
tatūros išsiplėtimas yra apsunkintas. 

Antroji šių garantijų numato įsteigimą greta veiklios įsteig- 

tosios valdžios organų ypatingos masinės piliečių kolegijos, 
veikiančios tam tikra teisine tvarka už tautą ir reiškiančios 
gyvosios tautos kartos kontrolės išvadas, ji tai darysianti pe- 
riodiškais parlamentų atstovų, o gal ir prezidento rinkimais, 
eventualiai ji galėsianti tam tikrose ribose kelti iniciatyvinius 
pasiūlymus arba sutikimą ar nesutikimą tam tikriems veiklių 
valdžios organų sumanytiems aktams — vadinamuoju referen- 
dumu arba vetu. Kad ši kontrolės funkcija būtų rimtesnė, kad 
ji iš tikrųjų sugebėtų varžyti įsteigtosios valdžios viršūnes, yra 
nustatoma visa sistema tam tikrų priemonių, liečiančių ypač 
renkamųjų vyriausiųjų organų veikimo tvarką. Užteks nurodyti 
į tokias konstitucinės teisės institucijas, kaip parlamentų po- 
sėdžių viešumas, parlamento atstovų imunitetas, apsaugojantis 
opozicijos veikimo laisvę, kaipo svarbų viešosios kontrolės 
veiksnį ir t. t. 
„Be šitų teisinių garantijų, kurių tarpe svarbiausios yra val- 
džios funkcijų suskirstymas ir piliečių-rinkikų kolegijos perio- 
diškas veikimas, kuris kartais vietomis yra pagilinamas impe- 
ratyvinio mandato icstitucijomis, — vyriausieji konstitucinės 
valdžios organai gali būti laikomi konstitucinėje drausmėję, 
vad. viešosios nuomonės galia ir ypač socialinių grupių reaga- 
vimu į valdžios darbus, kuris kartais gali pasiekti sukilimo 
ar revoliucijos laipsnio ir visiškai, taip sakant, — nušluoti val- 
dančius, pakeitus juos kitais. Žinoma — pastarasis reagavi- 
mas, kuris, apskritai, neįeina į teisinių metodų sąvoką, nes jis 
yra grynai gaivališkas arba tiksliau sakant sociališkai-faktiškas, 
gali būti secialinių grupių panaudotas tiek konstitucingumui 
ir teisėtumui apsaugoti, tiek visai teisinei tvarkai kartu su 
pačia konstitucija nugriauti. Tai yra tiek esamos teisinės kris- 
talizacijos apsaugos, tiek jos ardymo veiksnys. 

Iš tikrųjų — visos šios priemonės, visos šios teisinės tvar- 
kos garantijos yra politinio pobūdžio, nors jos ir yra sutvar- 
kytos teisinėmis institucijomis. Kad gyvosios tautos kartos 
arba stiprių socialinių junginių sukilimo galia, kurios baimė 
gali labai rimtai varžyti įsteigtosios valdžios organus, gali 
veikti tiek už, tiek prieš nustatytąją teisinę tvarką — tai aš 
jau esu nurodęs. Bet visai taip pat gali veikti ir teisinės tau- 


i A 


tos kontrolė, nors ji vyksta teisinių institucijų formose: pilie- 
čiai-rinkikai arba sociališkai galingiausios jų tarpe grupės, 
kurių balsais bus išspręstos parlamento atstovų rinkimų išda- 
vos, gali pritarti kaip tik tokiai buvusio parlamento daugumai, 
kuri nesilaiko konstitucinių ribų įstatymų leidime arba kuri 
parlamentiniame režime pateisina vyriausybę, aiškiai laužan- 
čią įstatyminius valdymo ir administracijos įgaliojimus. Tai 
gali atsitikti tiek del piliečių-rinkikų nesugebėjimo orientuotis 
teisėtumo problemose, del jųjų kriticizmo stokos, del jų pasi- 
davimo demagogiškiems partijų pažadams bei obalsiams, 
tiek del sąmoningų oportunistinių sumetimų, kurie tam tikroms 
piliečių grupėms daro nesilaikymą teisėtumo šiuo tarpu ad 
hoc naudingu ir pageidaujamu. 

Jeigu kartu su tuo būtų formaliniai nustatyta tvarka pa- 
keisti tie konstitucijos ar įstatymų nuostatai, kurie būna lau- 
žomi ir kurių laužymas yra sankcionuojamas, tai dalykas ne- 
būtų teisinės tvarkos dėsniui tiek baisus. Bet dažnai tai yra 
daroma kaip tik be tų pakeitimų, palaidais teisinės valdymo 
kontrabandos aktais, — dargi be jokio kategoriško vienkarti- 
nio perversmo, kuris, kad ir virsta pavojingas, jeigu tankiai 
yra kartojamas, yra kartais neišvengiamas ir savaime nėra 
tiek baisus, kaip kad kontrabandinis neteisėtumas, nes įvykęs 
perversmas nustato naują aiškią teisinę ir konstitucinę būklę 
ir numato teisinį buvusios konstrukcijos pertvarkymą. Blo- 
giausias, kenksmingiausias yra kontrabandinis valdymo netei- 
sėtumas, nes jis veda į teisinę demoralizaciją. Valdantiems gi 

„tankiai tam tikrais sumetimais tai yra kaip tik patogu; konsti- 
tucinės ir teisinės fikcijos jiems gali būti naudingos ar užsie- 
niui parodyti, ar demagogijai palaikyti, o veikime galima nuo 
jų varžančios galios atsipalaiduoti, 

Pagaliau ir valdžios funkcijų suskirstymas operuoja ypač 
politiniais veiksniais, parlamentariniame gi režime, kurs re- 
miasi suskirstytų parlamento ir vyriausybės organizuotu ben- 
dradarbiavimu, šis suskirstymas nustoja žymiausios savo reikš 
mės, kaipo įsteigtosios valdžios konstitucinio ir teisinio aprė- 
žimo garantijos. 

Žodžiu — ir šitoje demokratinės teorijos teisinės valdžios 
konstrukcijoje, kuri yra pagrįsta steigiamosios ir įsteigtosios 


galios skirtumu ir rašytąja konstitucija su jos politinių garan- 
tijų sistemomis, sutvarkytomis tam tikromis teisinėmis insti- 
tucijomis, teisinės tvarkos organizacija šiuo dar nėra pasiekta 
ir jos pastovumas nėra užtikrintas. Iš tikrųjų tai niekuomet ne- 
bus jokioje konstrukcijoje absoliučiai pasiekta kol bus gyva 
suvereninė valstybė su jos teritorine absoliutine valdžia. Ti- 
kėtis, kad socialiniai veiksniai ir procesai, kurie veikia val- 
stybę ir sprendžia jas organizuojamąją teisę, pasiduosią sykį 
nustatytajai teisei ir niekuomet nesugriausią jos esamo status 
guo, net ir tada, kada pastarojo lankstumas neatatinka so- 
cialinių jėgų lygsvaros keitimuisi, tai būtų lygu tikėjimui rato 
kvadratūros problemos išsprendimu. Ten, kur vyksta socia- 
linė kova ir kur kiekvienas kovojančių veiksnių turi paruoštą 
savo teisės programą, kaipo savo socialinių tikslų kristaliza- 
ciją, ten esamoji teisinė tvarka jokiomis garantijomis nebus 
galutinai ir amžinai apsaugota nuo jos ne tiktai keitimo, bet 
ir laužymo katastrofinėmis revoliucijomis arba perversmais. 
Jokia valdžios konstrukcija to nepajėgs padaryti, ir jokia nebus 
amžina bei neliečiamo. Tr tai būtų ne tiktai nepasiekiama, 
bet ir būtų nesveika ir nepageidaujama. 

Ir pati viešpataujanti demokratinė doktrina, kaip ir visos 
buvusios ar būsimos kitos, išskyrus gal tiktai bažnytinę, bet 
už tai su tam tikromis rezervomis (nes tobulus Dievo įsaky- 
mus, kaipo teisės titulą, dėsto klystantieji socialinio bendra- 
vimo dalyviai — žmonės), — turi savo sąvokose revoliucijų ir 
perversmų, o taip pat bet kurios tvarkos, pateisinimą, kurį ji 
nustato suvereniniu reprezentaciniu gyvosios tautos kartos 
pasidavimu. 

Tad teisinės tvarkos įgyvendinimas ir apsauga, teisės vieš- 
patavimas valstybėje, — reikia ieškoti ne tame, kad veikiančiai 
teisei arba pačiai valstybės valdžiai »ūtų nustatytas teisinis 
titulas, bet tame, kad valstybės valdžios nustatytoji teisė iš 
tikrųjų būtų veikli ir kad jos veikimas būtų apsaugotas nuo 
atsitiktinio kontrabandinio jos normų laužymo tol, kol ji nėra 
valstybės valdžios pakeista. Teisinio titulo valdžiai nustatymas 
nedaug gelbės šiam reikalui. Kad ir kažin kokį titulą mes 
valstybės valdžiai nustatytume ir apibūdintume jį, kaipo teisinį, 
— vis tiek pasiliks faktas, kad valstybė su savo valdžios ele- 

mentu yra ne teisės, bet socialinio bendravimo padarinys, kurį 
naudoja įvairūs visuomenės veiksniai savo socialinių tikslų 
funkcijai organizuoti. Teritorinis absoliutinis imperium'as, kuris 
sudaro valstybės valdžios esmę, yra šio naudojimo įrankis. 


Valstybės nustatytos teisės veikimo apsaugojimas nuo atsi- 
tiktinio kontrabandinio jos laužymo, sudarančio pikčiausį teisi- 
nės tvarkos priešą, bus rimtas, jei jis bus pavestas ne kurioms 
nors socialinėms jėgoms ir politiniams veiksniams, kurie tai 
darytų vadovaudamiesi tarp kito ko tam tikrais socialinio 
tikslingumo sumetimais, bet tokiam veiksniui, kuris yra tyčia 
taip organizuotas, kad būtų nuo tų sumetimų kiek galima ati- 
tolintas ir kad vadovautųsi pačių teisės normų mintimi ir im- 
peratyvais. Toks tyčia šia prasme organizuotas dirbtinis veik- 
snys valstybėje, — tai yra teismas. Ar jis tam darbui tinka 
— tai priklauso nuo jo sutvarkymo, į kurį mes čion neturime 
galimumo gilintis, bet kuris mūsų civilizacijos valstybėse turi 
savo tvirtai ir tiksliai nustatytus dėsnius. Svarbiausia yra šiame 
teismo sutvarkyme tas, kad teismo funkcijos organai būtų kiek 
galima laisvi nuo politinių veiksnių įtakos. Žinoma — ir 
čion idealas nepasiekiamas, nes nieko nėra tobulaus žmonių 
veikaluose, tačiau daug yra šia kryptimi laimėta teismo 
sutvarkyme. 

Iš karto reikia nustatyti viena aiški teismo funkcijai riba. 
Mes esame pasakę, kad teisinė tvarka gali būti palaikyta ap- 
saugojant teisės veikimą nuo atsitiktinio kontrabandinio jos 
normų laužymo, vadinasi —apsaugojant ją tol, kol šios normos 
mėra valstybės valdžios pakeistos. Jei jos bus valdžios pa- 
keistos — neteks kalbėti apie nesamų normų apsaugą; bet ar 
jos bus pakeistos tam tikra iš anksto nustatyta tvarka ar re- 
voliucijos laimėjimu ar pavykusiu perversmu — tai vis tiek. 
Klysta tie, kurie mano, kad valstybės teismas gali būti sunau- 
dotas revoliucijos arba perversmo nugriautos teisės apsaugai, 
arba tiksliau sakant, atstatymui, kada revoliucijos arba perver- 
smo žmonės arba grupės laimėjo valdžią. Čion teismas yra 
bejėgis, kaip tik todel, kad jis yra apolitinis. Nugriautos tei- 
sės atstatymas, kontrrevoliucija arba pavykusio perversmo likvi- 
davimas —tai gali būti socialinių ir politinių jėgų, bet ne teis- 
mo funkcijos organų darbas. Be to, teismas yra tos pačios 

valstybės valdžios organas, kuriai priklauso visi kiti laimėju: 
sios revoliucijos arba pavykusio perversmo organai. Jei jis 
atsikreiptų prieš esamąją valdžią, jis nustotų buvęs valstybės 
teismu ir virstų kažin kuo, bet jau tik nebūtų nei teismu nei 
valdžios organu. , 

Reikia suprasti teismo, kaipo funkcijos ir kaipo tos funk- 
cijos organo, esmė. Tai yra valstybės valdžios, o ne kurios 
nors svetimos išorinės galios, funkcija, ir valstybės valdžios 
organas. Tad jis negali kreiptis prieš valstybės valdžią ir ginti 
valstybės valdžios pakeistą, vadinasi —nustojusią imperatyvinės 
galios buvusią teisę, vis tiek kokiu būdu šis pakeitimas yra 
padarytas. Teismo funkcija yra skiriama teisės apsaugai ne 
nuo jos keitimo, bet nuo jos kontrabandinio laužymo palaidais 
aktais, sudarančiais neteisę, gyvuojančią greta turinčios veikti 
teisės. Ši funkcija gali būti nukreipta prieš kiekvieną neteisę, 
vis tiek ar ji reikšis valdinių ar valdžios organų darbais, jei 
pastarajame atsitikime tie darbai yra padaryti žemesniųjų pri-- 
klausomų valdžios agentų — vad. valdininkų — arba net ir. 
pačių teisinių valdančiųjų, vadinasi — pagrindinių valdžios 
organų tose valstybėse, kurių esamoji konstitucinė konstruk- 
cija nustato valdžios organams teisinę veikimo tvarką ir ap- 
rėžia jųjų veikimą teisės imperatyvais. Tiktai diktatoriško re- 
žimo valstybėse, kurių valdžios viršūnėse yra nuolatinis dikta- 
tūros organas arba kuriose —joms ką tik įsikūrus arba įvykus. 
revoliucijai ar perversmui — laikinai veikia diktatūra, — tiktai 
tenai teismo funkcija negali pasiekti vyriausiųjų valdžios or- 
ganų — pačios diktatūros — darbų. 

Teismas apsaugoja teisėtumą, jis sudraudžia neteisę taiko- 
momis jai teisės sankcijomis. Teisėtumui kriteriumą sudaro. 
veikiančios teisės normos, kurios mūsų gadynėje Europos kon- 
tinente yra reiškiamos ypač statutinės teisės, kitaip sakant — 
rašyto įstatymo formoje, bet gali reikštis be to ir ypač, pa- 
vyzdžiui, Anglijoje bei Amerikoje, reiškiasi dar įpročių teisės. 
ir precedentų teisės formose. Mes čion turėsime galvoj ypač 
statutinę teisę, kuriai priklauso tiek vad. paprastasis įsta- 
tymas, tiek vadinamoji rašytoji konstitucija, sudaranti 
aukštesnės rūšies teisę. Valdžios organų darbams, kur valdžia 
nėra diktatoriška, yra taikintinas tiek rašytosios konstitucijos, 

tiek paprastojo veikiančiojo įstatymo — teisėtumo kriteriu- 
mas. Tiktai vienai valdžios funkcijai, būtent, įstatymųleidimui, 
paprastojo veikiančiojo įstatymo kriteriumas nėra taikintinas, 
nes šios funkcijos darbai, jei jie prieštarauja veikusiems iki 
tol įstatymams, kaip tik keičia juos ir atima jiems galią, o tuo 
pačiu daro juos netinkančiais teisėtumui matuoti. Tad šios 
funkcijos darbams lieka vienas — konstitucinis — teisėtumo 
(šiuo atžvilgiu sakoma: konstitucingumo) kriteriumas, žinoma — 
ten, kur konstitucijai keisti yra nustatyta kitokia, negu papras- 
tiems įstatymams leisti, tvarka ir kur tuo pačiu rašytoji kon- 
stitucija iš tikrųjų sudaro aukštesniosios rūšies teisę. Valsty- 
bėse, kuriose pastarosios sąlygos nėra, įstatymų leidžiamoji 
valstybės valdžios funkcija savo darbams jokio teisėtumo kri- 
teriumo neturi ir todel negali būti teisėtumo atžvilgiu teismo 
kontroliuojama. O kai del administracijos ir teismo funkci- 
jos — tai jos yra aprėžtos tiek konstitucijos, tiek įstatymo. 


Teisės apsaugos funkcija, vadinama teismu, reiškiasi netei- 
sės konstatavimu ir jai teisės sankcijų taikymu. Tų sankcijų 
yra kelių rūšių, bet svarbiausia jųjų klasifikacija yra reiškiama 
dviem rūšimis: a) represijos arba „poenae“ — bausmės — 
sankcija ir b) „restitutionis“ arba neteisės panaikinimo ir kiek 
galima teisėtos būklės „ąuo ante“ grąžinimo arba bent, jei 
tai nėra galima — nuostolių nukentėjusiam atlyginimo sankcija. 
Tenka pažymėti, kad antroji sankcija, kuri kartais reiškiasi sa- 
varankiškai be bausmės-represijos, paprastai lydi ir pirmąją 
sankciją. 


Antrojoje sankcijoje privatinis momentas — satisfakcija nu- 
kentėjusiam nuo neteisės — yra ryškus; ypač nuostolių atly- 
ginime, tačiau ir joje, neišskiriant nuostolių atlyginimo 
ryškus yra ir viešasis momentas, kaipo neteisės sudraudimas, 
kaipo teisinės tvarkos laimėjimas. Valstybinės teismo funkci- 
jos evoliucijoje šis viešasis momentas įgyja vis didesnės svar- 
bos; pradžioje pirmenybė buvo pavedama aiškiai privatiniam 
momentui, vadinasi — ne tiek teisinės tvarkos apsaugai, kiek 
nukentėjusiam asmens reikalui, — ir šis momentas vyravo net 
represijos sankcijos pobūdy, kuris šiandien virto jau beveik 
išimtinai viešuoju. 


Šiai žymiausiajai teisės sankcijų klasifikacijai atatinka pag- 
rindinė ir tvirtai nusistovėjusi teismo funkcijos klasifikacija 
dviem jos kategorijomis: a) baudžiamuoju ir b) ginčo teismu. 

Ginčo arba ginčo del teisės teismas, kurio plačiosios isto- 
rijos mes čion neturėsime galimumo išžiūrėti, pradžioje išsi- 
plėtė ypač privatiniu savo momentu ir įgijo pobūdžio valsty- 
bės valdžios arbitražo ginčuose del teisės tarp valdinių. Kla- 
siška šios teismo kategorijos forma virto vad. civilinis teis- 
mas arba civilinės teisės ginčo teismas. 

Pradžioje ir ilgą laiką ginčo teismas, kaipo civilinis — se- 
niau Romėnų laikais suprantamas, kaipo pilietinių ginčų, vė- 
liau kaipo privatinių ginčų sprendimo ar arbitražo — teismas, 
negalėjo liesti valdžios organų aktų, kaipo tokių. Valdžios or- 
ganų darbai tiek jųjų tikslingumo tiek jųjų teisėtumo atžvilgiu 
priklausė išimtinai hierarchiškai tarnybinei tų organų vyresny- 
bės ir paties valdovo priežiūrai, bet ne arbitražinei teismo 
funkcijai. Valdiniai daugiausia galėjo skųstis prieš valdininkų 
darbus tų valdininkų vyresnybei, kuri bent kiek tai nelietė 
baudžiamųjų valdininkų darbų, turėjo pilnos autonomijos šioje 
srity sudrausti ar nesudrausti valdininką — žinoma, tarnybinės 
drausmės, o ne teismo sprendimo tvarka, 

Tačiau, kad ir daug vėliau, ypač gi jau XIX amžiuje, jau 
tvirtai nusistovėjus demokratinei konstitucinei valstybės val- 
džios konstrukcijai, išskyrusiai vad. įsteigtąją teisinę valdžią 
iš suvereninės galios ir nustačiusiai ypač rašytosios konstitu- 
cijos ir iš dalies įstatymo viešpatavimą ne tiktai valdiniams, 
bet ir visai valdžios organų sistemai, kilo klausimas apie ginčo 
teismo praplėtimą ir valstybės valdžios aktams. Jeigu valdžios 
organų veikimas yra aprėžtas teisės normų imperatyvais, tai 
tam veikimui tuo pačiu yra visiškai realus teisėtumo kriteriu- 
mas, o jei taip yra, tai del kiekvieno valdžios akto, kad jame 
ir nebūtų baudžiamojo tam tikrų valdininkų nusikalstamojo 
darbo, gali kilti ginčas del jo teisėtumo — ginčas del 
teisės, o jei galimas yra toks ginčas, tai visiškai galimas yra 
ir jojo išsprendimas bei „restitutionis“ sankcijos pritaikymas 
neteisei, jei ji būtų konstatuota. Pilnai taikintini yra visi šios 
sankcijos elementai — tiek neteisėto akto panaikinimas, tiek 
teisėtos būklės atstatymas, tiek nuostolių atlyginimas ar tai 

pačios valstybės ar nusižengusio teisėtumui jos valdininko ar 
teisinio valdančiojo Jėšomis, 

Šitaip greta klasiškųjų baudžiamojo ir civilinio teismo ka- 
tegorijų ėmė dygti ir plėtotis nauja ginčo teismo rūšis — gry 
nai viešojo pobūdžio ginčo del valdžios aktų teisėtumo teismas. 

Šita nauja teismo kategorija arba ginčo teismo kategorijos 
rūšis — bent savo ryškiausioje — vad. administracinio teismo 
— formoje — reikia laikyti Didžiosios Prancūzų Revoliucijos 
padariniu, nors Didžioji Revoliucija pati buvo įkūrusi vos jojo 
branduolį, iš karto labai netobulą, ir pati nesuprato to bran- 
duolio reikšmės, bei nenumatė jo būsimojo išsiplėtimo. Ta- 
čiau administracinis teismas gimė jos įsteigtoje valstybės val- 
džios konstrukcijoje ir yra jos teisėtas vaikas, Tai yra vienas 
jos garbės titulų teisinės tvarkos ir teisinės valstybės pažangoje. 

Bet ši jauna teismo funkcijos kategorija, dar ir šiandien 
ne visiškai visais savo elementais išsiplėtusi, dar tebekuriama 
konstitucinėje valstybės statyboje, nėra išsemiama vienu ad- 
ministraciniu teismu. Vienas — seniausias — josios elementas 
yra senesnis už savo brolį — administracinį teismą — ir yra 
jau pilnai ir visiškai tvirtai nusistovėjęs. Tai yra... kasacinis 
teismas, kuris nėra nei civilinis nei baudžiamasis teismas, bet 
yra teismo aktų, jojo sprendimų, teisėtumo teismas arba ginčo 
del teismo funkcijos aktų teisėtumo — arbitražas. Tai yra 
teismo teismas, Lūtent teismo, kaipo valstybės valdžios tam 
tikros funkcijos aktų, teismas. Neteisėtam teismo aktui, kuris 
civilinės ar baudžiamos bylos sprendimu sulaužė arba įžeidė 
įstatymą — yra kasacinio teismo taikoma „restitutionis“ sank- 
cija: neteisėtas teismo sprendimo aktas yra naikinamas, civilinė 
ar baudžiamoji byla yra grąžinama į būklę „guo ante“, vadi- 
nasi—ji yra civilinio ar baudžiamojo teismo iš naujo spręstina. 

Kasacinio teismo sprendimas, sudrausdamas apsireiškusią 
civilimo ar baudžiamojo teismo darbe neteisę, taiko jai „resti- 
tutionis“ sankciją nepilnoje jos plotmėje, būtent — jis nuken- 
tėjusiam  nepriteisia nuostolių atlyginimo. Tai nėra priimta 
pavesti kasacinio teismo funkcijai; tai nėra daroma del tam 
tikrų labai rimtų, bet ypač oportunistinių sumetimų, bet tai 
galėtų būti daroma ir neprieštarautų kasacinio teismo lunkci- 
jos esmei. * 

Visai analogiškai kasacinio teismo funkcijai, apsaugojančiai 
teisės veikimą teismo organų darbuose, gali būti organizuo- 
jama teisės veikimo apsaugos administracijos organų darbuose 
funkcija. Tai ir yra administracinis teismas, visai analogiškas 
kasaciniam, kuris tiktai yra taikomas kitai valstybės valdžios 
funkcijos kategorijai. Jis gali, kaip kad kasacinis teismas, ap- 
rėžti savo darbą tiktai neteisėtų administracijos valdininkų ir 
vyriausybės aktų naikiaimu, o gali, kaip kad tai yra daroma, 
ypač Prancūzijoje, spręsti ir nuostolių atlyginimą. 

Bet valdžios darbų teisėtumo teismas nėra logiškai užbaig- 
tas kasaciniu ir administraciniu teismais. Mūsų laikais nusi- 
stovėjęs yra valstybės valdžios funkcijų klasifikavimas ir ypač 
organizacinis suskirstymas trimis funkcionalinėmis organų ka- 
tegorijomis: a) bendrasis valdymas arba administracija, b) teis- 
mas ir c) įstatymų leidimas. Administracinis ir kasacinis teis- 
mai atatinka dviem pirmosiom kategorijom ir neliečia įstatymų 
leidžiamosios funkcijos organų darbų. Šių organų darbas — 
tai ypač jų leidžiamieji įstatymai, bet kartais tai gali būti ir 
šiaip tam tikri nutarimai arba, pav., rinkimų aktai. Šie darbai 
ir gali būti teisėti ir neteisėti; kai del Jeidžiamųjų įstatymų, 
tai, kaip jau aukščiau esu pasakęs, jų teisėtumo problema su- 
vereninėje valstybėje tegali kilti ten, kur veikia rašytosios 
konstitucijos, kaipo aukštesniosios teisės, režimas; tad leidžia- 
mųjų įstatymų teisėtumo kriteriumas glūdi išimtinai rašytoje 
konstitucijoje, bet ne paprastuose įstatymuose. Kiti įstatymo 
leidžiamojo organo aktai gali būti teisėtumo atžvilgiu matuo- 
jami tiek konstituciniu, tiek paprastu įstatyminiu kriteriumu. 

Teismo funkcija, kuri apsaugoja teisės, ypač gi konstituci- 
jos, veikimą įstatymų leidžiamosios funkcijos darbuose, ypač 
— įstatymuose, ir kuri nekonstitucingus, vadinasi — neteisėtus 
įstatymus naikina teismo sprendimais, kaip kad naikinami yra 
kasacinio teismo neteisėti civilinio ir baudžiamojo teismų spren- 
dimai, o administracinio teismo — neteisėti administracijos (val- 
dininkų ir vyriausybės) aktai, — yra vadinama konstituciniu 
teismu. Konstitucinis teismas —tai yra jauniausia valdžios dar- 
bų teisėtumo teismo forma, paralėli kasaciniam ir administra- 
ciniam teismui. Ji dar nėra nusistovėjusi pozityvinėje teisinės. 
valstybės organizacijoje. Pati konstitucinio teismo idėja nėra 

nauja; ją buvo iškėlęs Didžiosios Prancūzų Revoliucilos metu 
garsusis Siėyės. Jos nevykęs įgyvendinimas buvo pabandytas 
Prancūzijoje pirmosios ir antrosios Bonapartų Imperijos metu, 
bet šitame precedente idėja tapo iškreipta ir.virto ne teismo 
funkcijos, bet Imperatoriaus vyriausybės hegemonijos parla- 
mentui organu. Pirmaisiais tebebandomais įdomios konstituci- 
nio teismo institucijos precedentais tenka laikyti konstitucinio 
teismo įkūrimas dviejose valstybėse po Didžiojo Karo, vadi- 
nasi — jau mūsų gyvenamais laikais. Šios valstybės, kurios 
šiuo atžvilgiu užsimanė rodyti teisinės valstybės evoliucijos 
kelią visoms kitoms valstybėms, tai yra: Čekoslovakija ir 
Austrijos respublika. Iki šiol jos yra savo bandymo išdavomis 
patenkintos, 

Kasacinis, administracinis ir konstitucinis teismas — štai 
yra kertinės institucijos teisinės valstybės organizacijoje. Tai 
yra nebe rato kvadratūros sprendimas, nebe teisinių titulų ieš- 
kojimas teritoriniam valstybės suverenumui ir jos teisės kūry- 
bai, bet nustatytas teisės veikimo konkretus apdraudimas ga- 
limumo ribose. Šita kryptimi ir eina mūsų gadynės teisinės 
valstybės organizavimo pastabos. 

Ir štai — mes turime konstatuoti, kaip toli šiuo atžvilgiu 
mes esame atsilikę nuo kitų valstybių pasiektų šioje srity iš= 
davų. Mes privalome turėti drąsos tuo patys sau prisipažinti, 
"Tai nedaro mums gėdos, nes mes esame jauna valstybė, ne- 
turėjome prityrimo ir žinių, o svarbių valstybinio susiorgani- 
zavimo uždavinių buvo mums be galo daug ir mes turėjome 
juos spręsti sunkiose valstybinės kūrybos sąlygose. Tad mums 
nėra reikalo slėpti ar neigti mūsų ikišiolinio valstybinio darbo 
ydos bei spragos. Mums kaip tik reikia jos pažinti ir sociali- 
niam teisės mokslui reikia imtis pilietinės pareigos tai rodyti, 
nes tada gal kils mūsų tarpe sąmoningas noras ir pasiryžimas 
pataisyti mūsų valstybėie, kas taisytina, ir padaryti, kas ;buvo 
praleista. 

Mes tų kertinių teisinės valstybės organizacijos institucijų 
veik visai neturime. Apie konstitucinį teismą netenka ir kal- 
bėti. Jo dar beveik niekur nėra; tai yra konstitucinės teisės 
naujiena, kuriai įsigyventi žymiai kliudo populiari Seimokrati- 
jos tendencija, įsivyravusi Europos kontinento demokratijos 

tarpe, bei kai kurie užsilikę XVIII amžiaus Rousseau prade- 
mokratinio mokslo sąvokų obalsiai. 

Mes neturime ir administracinio teismo, nors mūsų 1942 
metų konst tucija numato -galimumo jį įsteigti. Ši spraga yra 
rimtesnė ir skaudesnė, Mes neturime šio teismo nei kaipo tam 
tikro organo nei kaipo tam tikros funkcijos, išskyrus kelias 
silpnutes išimtis, kuriu ir minėti nev erta. 

Bet pagaliau mes ir kasacinio teismo tikrąja prasme netu- 
rime. Tiesa — tam tikrajai, bet kaip tik ne svarbiausiajai ci- 
vilinio ir baudžiamojo teismo bylų rūšiai, mes esame įsteigę 
kasacinio teismo funkciją, bet ir šią aprėžtą funkciją mes esa- 
me pavedę teismo organui — Vyriausiajam Tribunolui, — ku- 
ris kartu yra civilinio ir baudžiamojo teismo funkcijos apelia- 
cinės instancijos organas. Tai yra žymus kasacinio teismo funk- 
cijos organizacinis trūkumas. 

Tad, mano įsitikinimu, mus čion laukia didelis ir labai 
svarbus valstybinis darbas. Žinoma — atlikti gali jį ne pats. 
mokslas, bet Lietuvos valdžia. Tačiau mokslas gali padėti tai 
atlikti, nušviesdamas reikalą ir jo patenkinimo priemones. 

ion mums tenka padaryti dar tiktai viena rezerva, kuria 
aš ir baigsiu mano pranešimą. Būtent — yra dvi žymios ir 
pasiekusios aukšto teisinės tvarkos laipsnio valstybės, kurios 
yra tai pasiekusios visai kitokiu teisėtumo apsaugos organiza- 
vimo metodu. Tai yra Anglija ir Amerikos Jungtinės Valsty= 
bės. Jos visai nepažįsta administracinio teismo institucijos, be 
to, Anglijoje nėra vietos konstituciniam teismui, nes tep nėra 
rašytosios nelanksčios konstitucijos, Jungtinėse gi Valstybėse 
nekonstitucingų įstatymų vedimas yra paraližuojamas kitokio- 
mis teismo funkcijos priemonėmis, darančiomis konstitucinį 
teismą nereikalingu. Kuriais metodais tai yra paveikiama ir ko- 
del tose valstybėse ši problema gali būti ir iš tikrųjų yra ki- 
taip išsprendžiama — aš čion jau neturiu galimumo išaiškinti. 
Aš tai darau kitoje vietoje, paskirdamas šitam dalykui žymią 
dalį mano paruoštos ir tebespausdinamos Teisių Fakulteto Dar- 
buose monografijos apie Konstitucinį Teismą. Bet mums Angli. 
jos ir Amerikos metodai negali sudaryti pavyzdžio, nes jie pas 
mus negalėtų būti pritaikinti. Tie metodai yra išdygę ir išsi- 
plėtę kitokioje teisinėje ir konstitucinėje kultūroje, kuri sudaro 

anglo—saksų valstybinio bendravimo ypatybę, ir todel šie 
mums, pasisavinusiems Europos kontinento valstybinę kultūrą, 
yra visai neįmanomi. 

To arba kito metodo pasirinkimas — tai nėra laisvos nuo- 
žiūros dalykas. Tačiau tenka pareikšti, kad ir tie Angli- 
jos ir Amerikos skirtini metodai orientuojasi į teismo funkciją 
ir, kitaip ją tvarkydami bei taikindami, naudoja ją šiai teisinės 
tvarkos organizacijos problemai spręsti. 


Il. 
1928. II. 16. 


Iškilmingas vasario 16 dienos 
posėdis. 
(1928. II. 16.) 


Iškilmingas vasario 16 dienos posėdis prasideda 5 v. p. p. 
Didžioji Universiteto salė pilna: daug profesorių, studentų. Po- 
sėdy dalyvauja p. Švietimo Ministeris inž. Šakenis, visas Se- 
nato sąstatas. Iškilmingą posėdį pradeda Universiteto Rekto- 
rius prof. Mykolas Rėmeris šia gražia, nepriklausomos Lietuvos 
dešimties metų sukaktuvėms ir Universiteto šešerių metų gyve- 
nimui pritaikinta kalba: 

„Aš manau, kad šios dienos ir šių metų iškilmingajame Lie- 
tuvos Universiteto posėdyje pirmoji vieta turi būti pavesta 
tam bendram visos mūsų šalies gyvenimo pamatui, kuriam 
ši diena Lietuvoje paskirta. Tas bendras pamatas, kuris 
mus visus vienija Lietuvoje ir kuris yra lygiai svarbus politi- 
kai, mokslui, kultūrai, kuriuo visi gyvename ir prieš kurį visi 
nusilenkiame ir nutraukiame visus mūsų tarpe ginčus — tai 
Lietuvos Nepriklausomybė, tai Lietuvos suvereninės Valstybės 
faktas. Ir aš ne tiktai manau, bet esu įsitikinęs, kad statyda- 
mas pirmon mūsų akademiškos iškilmės vieton kaip tik šitą 
faktą, aš reiškiu Lietuvos Universiteto jausmus ir atlieku Lie- 
tuvos mokslui garbingą pareigą. 

Lietuvos Nepriklausomybė, kurios dešimtį metų šiandien 
Lietuva švenčia ir mini, — tai kertinis akmuo tų mūsų šalies 
socialinio bendravimo rūmų, kuriuose auga ir plečiasi mūsų 
atstovaujamas ir dirbamas mokslas. Mokslas ir to mokslo 
skleidimas — Lietuvos jaunuomenės švietimas, o per tai Lie- 
tuvos kultūrinimas — šitai yra mūsų, Universiteto, darbas, 
kurį mes, kaip įmancme ir kiek pajėgiame, — dirbame. Šitas 
darbas mus jungia su visa Lietuvos visvomene, jis mus daro 
tos visuomenės dalimi, josios elementu, jis iš mūsų reika“ 
lauja jautrumo į visa tai, kuo toji visuomenė ir bendrai visa 
mūsų šalis remiasi, nes pagaliau be tos paramos, be to ker- 

tinio akmens, ir mes patys nebūtume buvę tuo, kuo esame ir 
ką šiose garbingose sienose veikiame, o tiek jaunimo švietimas 
ir šalies kultūrinimas, tiek pats teorinis mokslas ir jojo kūryba 
mūsų lietuviškomis jėgomis ir mūsų šalies kalba — be tos 
Nepriklausomybės būtų neįmanomi, kaip neįmanomi jie buvo 
tuo mūsų suaugusiajai kartai gerai žinomu laiku, kada Lietuva 
tos Nepriklausomybės dar neturėjo. 

Be abejo, milžiniškas buvo darbas tų, kurie valstybinio 
šalies pavergimo metu dirbo Lietuvos atgimimo darbą ir paruošė 
dirvą tai Nepriklausomybei. Mes patys arba bent žymi mūsų 
profesūros dalis — buvome jų eilėse ir šiaip ar kitaip buvome 
prie to darbo prisidėję. Tos gadynės žmonių darbo išdavos, 
ypač paskutinių 35 metų prieš Nepriklausomybę laimėjus, 
nuo „Aušros“ įkūrimo iki 1917 m. Vilniaus Konferencijai ir Krašto, 
o vėliau jau Valstybės Tarybai, — tos išdavos buvo tiek nepa- 
prastai vaisingos, tiek ryškios ir, pasakyčiau, galingos, kad ro- 
dos — jos mums lyg rodyti rodytų, kad ir be Nepriklauso- 
mybės, ir be išorinės laisvės esą galima pasiekti visa tai, ką 
žmonės yra tvirtai pasiryžę pasiekti, jei tik jie pajėgė rasti 
tikrąjį socialinės evoliucijos kelią ir sugebėjo suderinti savo 
energiją su tos evoliucijos kryptimi ir su tomis jos premiso- 
mis, kurios glūdi visuomenės reikaluose ir troškimuose. Be 
abejo — tai buvo darbas laisvųjų žmonių, kurie ir nelaisvėje 
kartais gimsta ir juo karščiau bei giliau tą laisvę pamyli, — 
nes žmogaus siela negalima pančiais suvaržyti. Ir kaip tik jie, 
bei šalies visuomenė, kuri juos pasekė ir jųjų darbą parėmė, 
įrodė, kad Lietuva yra subrendusi Nepriklausomybei ir kad 
valstybinis jungas Jai yra netiktai nepakenčiamas, bet jau 
4 la longue ir neįmanomas. Tai faktas: Lietuva jau nebe- 
gali būti pavergta; ne tiktei todel, kad tai būtų neteisinga, bet 
ir todel, kad /ž to nenori ir kad /ž jau išmoko sąmoningai ir 
tiksliai norėti bei nenorėti, o tuo pačiu Ji jau sąmoningai savo 
likimą valdo vidujiniu autonominiu, kitaip sakant — suvereni- 
niu savo socialinių jėgų santykiavimu. 

Tačiau tie 35 metai milžiniško atgimimo darbo, tarp 1883 ir 
1918 metų, kurie padėjo pamatą mūsų švenčiamai 10 metų Ne- 
priklausomybei ir be kurių mes ir per Didįjį Karą bei per 
Rusijos Imperijos suskaldymą nebūtume tos Nepriklasomybės 

įgyję, — kartu mums kaip tik rodo, koks yra šalies vargas 
be Nepriklausomybės. Toji galinga energija, kuri tuo metu 
Lietuvoje pasireiškė, turėjo būti ir buvo ištisai išeikvota vie- 
nam dalykui, būtent, valstybinei laisvei, t. y. šalies suve- 
renumui pasiekti, ypač per tautinės sąmonės išauklėjimą, per 
šalies kultūros, kaipo sąmoningo skirtingo vieneto, pajautimo 
pagylinimą ir sustiprinimą ir per mokėjimą norėti, t. y. 
būti laisvais ir būti savim, Visos jėgos, visa energija, visa ne- 
paprasta iniciatyva — buvo skiriamos tam vienam pagrindi- 
niam pirmutiniam reikalui. 

Plati kultūros dirva, tos kultūros plėtimas ir kėlimas į tas 
aukštybės, kuriose ji jau stovi kitose civilizuotose ir laisvose 
šalyse, tiekimas savo indėlio ir savo kultūrinės kūrybos į pa- 
saulinį civilizacijos kapitalą, — tame skaičiuje mokslo darbas 
— tai pasidaro galimu jau tik tada, kada toji išorinė laisvė, 
toji Nepriklausomybė suvereninės valstybės formoje — jau yra 
pasiekta. Ir štai mes jau esame tai pasiekę, „mes jau 10 metų 
tąja Nepriklausomybė gyvename. 

Mes — Lietuvos Universitetas — esame viena tų šalies gy- 
venimo ir tvarkymosi dirbtuvių, kurios atsiranda jau Nepri- 
klausomybės gadynėje ir kurioms toje gadynėje krinta vienas 
atsakingiausių visuomeniškų uždavinių. Ką mes buvome turėję 
mokslo srity prieš Nepriklausomybę įgydami? Menką skaičių 
populiarinių brošiūrų, straipsnių, verstinių veikalėlių... Tiesa 
— prieš šimtą metų, jau netekę valstybinės Nepriklausomy- 
bės, mes buvome turėję Vilniaus Universitetą; kad ir lenkų 
kalba — jis vis delto buvo tuo laiku rimtas mokslo ir švieti- 
mo židinys ir stengėsi jungti mokslą su šalies kultūros reika- 
lais; bet ir jam teko nelaisvėje žūti. Mūsų Universitetas gyvena 
vos šešerius metus. Tai amžius neilgas tam darbui. Mes išlei- 
dome vos kelias studentų laidas, mes esame visuomenei davę 
vos pirmus mūsų: darbo vaisius, įliedami į jos eiles pirmą jau- 
nosios šviesucmenės srovelę; tačiau jei mes pažvelgsime į 
Universiteto leidinius, į mūsų profesūros jau išleistus mokslo 
rašinius bei atliktus ir atliekamus kitus mokslo darbus, jei mes 
tai subendrinsime ir palyginsime su tuo šalies mokslo turtu, 
kurį mes buvome prieš tai turėję, tai mes pastebėsime, kad 
tas mūsų Universitetas, kad ir labai jaunas, kad ir nespėjo 

dar pilnai išplėsti savo mokslo kūrybos, kuri negali pasireikšti 
staiga ir urmu, nes yra reikalinga ilgesnio ir gilaus pasiruo- 
šimo, tačiau jau nemaža yra įvairiose mokslo srityse nu- 
veikęs — tiek šalies jėgų bei turtų tiksliu tyrinėjimu, tiek gry- 
nos teorijos darbu, neskaitant jo eilinio aukštosios mokyklos 
darbo. lr toji mokslo kūryba, kuri Universitete kasmet nuo- 
sekliai auga ir didina šalies mokslo twrtą, — tai yra mūsų 
garoė, mūsų tarnyba ir ausa tai Nepriklausomybei, kuria mes 
gyvename. Mes ją turime didinti, mes turime mūsų jėgas dar 
labiau įtempti. ; 


Mūsų uždavinys Lietuvos Nepriklausomybėje yra garbingas 
ir svarbus, bet sunkus, jei mes jį gerai suprasime. Man ateina 
galvon viena graži ir teisinga mintis, pareikšta jau šiais 1928 
metais vieno ne profesoriaus vienose surištose su Universitetu 
iškilmėse. Aš ją čion pasiskolinsiu: mūsų šalis nedidelė, gal 3, 
gal 4, tegul būna su Vilniumi 5 milijonų žmonių; bet jei mes 
save taip, jei galima taip išsireikšti, sukultūrintume, kaip kad 
kultūringi yra, pavyzdžiui, Anglai, tai mes savaime pašalintumei 
bet kurį pavojų tai mūsų laimėtajai Nepriklausomybei ir tikrai 
iš niekur nesulauktume jokio pasikėsinimo prieš jąją, nes tikrai 
niekas nedrįstų pavergti 3—4 milijonų kultūringųjų Anglų 
kurioje nors šaly; nedrįstų, nes tokia svajonė būtų nesąmonė: 
kaipo dalykas tiesiog neįmanomas. Aš sakiau — Lietuva jau 
iki 1918 metų įrodė, kad ji yra subrendusi Nepriklausomybei 
ir kad ji jos yra reikalinga. Todel ji ją ir laimėjo. Bet ji turi 
pasiekti dar tai, kad niekas apie tai ir neabejotų ir net svajoti 
apie mūs pavergimą negalėtų. 


Be abejo, ne nuo Universiteto vieno tai pareina. Bet 
Lietuvos Universiteto garbė ir ambicija turi būti, kad tame 
Lietuvos kultūrinimo darbe, kuris tą mūsų laimėtą Nepriklau- 
somybę parems ir apsaugos ir galutinai sutvirtins, — jam tenka 
viena avangardos pozicijų, kurią jis turi savo įtemptu darbu iš- 
laikyti ir Lietuvos kultūrinimą laimėti. Tai mūsų ženklas, tai 
mūsų šventoji auka Lietuvai, o per Lietuvą — Žmonijai. Lie- 
tuvos Universitetas savo mokslo, švietimo ir kultūrinimo dar- 
bu aprūpina visą Lietuvą, visą šalies visuomenę, apimdamas 
visus jos sluoksnius, visas jos socialines ir kultūrines grupes. 

Jis turi būti ir jis nori būti Lietuvos mokslo ir Lietuvos kul- 
tūros Alma Mater. 

Vieno mums dar trūksta mūsų šalies visuomenės, valsty- 
bės ir pačios Nepriklausomybės, o tuo pačiu ir mokslo Lie- 
tuvoje pilnam žydėjimui: — Vilniaus Tiktai visais savo ele- 
mentais susijungusi mūsų šalies visuomenė sukurs tą skaisčią 
ir šviesią Laisvosios Lietuvos kultūrą, kuri mus iškels Žmonijos 
bendradarbiavime ir, kaip geležis, apšarvuos mūsų Nepriklau- 
somybę. Į tą ateitį mes einame, o pereitus Laisvės siekimo eta- 
pus mes dėkingai minime ir laiminame atminimą tų, kurie. toje 
kelionėje ir jos garbingose kovose žuvo už Lietuvą. Lietuvos 
atgimimo pranašo ir tėvo, didžiausiojo mūsų Mokytojo ir mū- 
sų mylimiausio Lietuvio, To, kuris savo siela ir balsu pakvietė 
Lictuvą atsikelti ir panorėti Laisvės, mūsų Universiteto Garbės 
profesoriaus ir Daktaro, mirusiojo lygiai metai atgal Vilniuje 
— dr. Jono Basanavičiaus atminimui pagerbti — kviečiu visus 
atsistoti... Visų Lietuvos vaikų, o mūsų garbingų brolių, žu- 
vusių kovose už Lietuvos Nepriklausomybę ir apskritai paau- 
kojusių savo jėgas Lietuvai ir tą savo auką įvykdžiusių ir mi- 
rusių atminimui pagerbti aš kviečiu visus dar sykį atsistoti... 
O dabar, jungdamas praeitį su ateitimi aš šaukiu Nepriklauso- 
mai ir suvienytai Lietuvai: Valio!“ 

Baigus p. Rektoriui prof. Mykolui Romeriui gražų, iškilmin- 
gam momentui pritaikintą žodį, Universiteto choras, p. Martinonio 
vedamas, pagieda Tautos himną: Lietuva, Tėvynė mūsų. 

Baigus Tautos himną, U-to sekretorius prof. Iz. Tamošaitis 
praneša apie Universiteto akademinį gyvenimą nuo 1927. II. 16 
iki 1928. 1I. 16. 


Lietuvos Universiteto mokslo perso- 
nalo tarpe pasikeitimai nuo 1927. II. 16. 
iki 1928. II. 16. 


Teologijos-Filosofijos Fakultete 
pakeitimų nėra. | 

Į Evangelikų Teologijos Fakultetą 
pakviestas doc. M. Lučanskis. 


Humanitarinių Mokslų Fakultetas. 


1. Visuotinės istorijos katedros Ekstr. prof. Povilas Gron- 
skis nuo 1927 m. XI. I. pasiliuosavo vieniems metams. 

2. Pedagogijos ir jos istorijos katedros docentas J. Vaba- 
las-Gudaitis pakeltas į tos pat katedros e. o. protesorius nuo 
1927. XII. 16 d. 

Pakviesti nauji mokslo personalo nariai: 

1. Prof. Dr. Leonas Karsavinas Visuotinės istorijos Nau- 
jųjų Amžių katedrai Ord. profesoriumi nuo 1528. I. 1. 

2. Filosof. Dr. Horstas Engertas pakviestas Germanų kal- 
bų mokslo ir literatūros kat. Ekstr. profesorium nuo 1927 II. 24. 

3. Halle's Un—to prof. til. dr. Francas Špechtas 1927, III. 9 
buvo pakviestas vienam semestrui ord. prof. teisėmis skaityti 
lituanistikos dalykus. 

4, P. O. Pakštienė pakviesta anglų kalbos lektore nuo 
1927,-A17214 

Teisių Fakultetas. 


P. Tadas Petkevičius pakviestas e. doc. p. Prekybinės tei- 
sės ketedrai nuo 1928 I. 1. 


Mat.— Gamtos Fakultetas. 


Zoologijos, lyginamosios anatomijos ir embriologijos kated- 
ros e. doc. p. Jurgis Elisonas nuo 1927. IX. 1 pasiliuosavo. 

Tos pačios katedros vyr. asist. Aldona Vaškevičaitė pakel- 
ta į e. doc. p. nuo 1927. X. 1, 


S 


Medicinos Fakultetas. 


1. Veter. diagnostikos specialės patologijos ir terapijos kat. 
vyr. asist. Jonas Bulota pakeltas į e. doc. p. nuo 1927. V. 18, 

2. Priv. docentai Dr. Povilas Kairiūkštis ir Dr. Pranas Vai- 
čiuška nuo 1927. VI. 18 nesiskaito priv. docentais. 

3, Nervų ir psichikos ligų kat. vyr. asist. Jonas Brundza 
mirė 1927. VIII. 1. 

4. Higienos, bakteriologijos ir sanitarinės policijos kat. vyr. 
asist. Stasys Ginalskis mirė 1927. X. 16. 


Technikos Fakultetas. 


1. Elektrotechnikos katedros doc. Jeronimas Šliogeris pa- 
keltas į e. 0. prof. nuo 1927. VI. 1. 


Lietuvos Universiteto įvairių fakultetų 
ir atskirų profesorių 1927 m. leidiniai. 


Teologijos-Filosofijos Fakultetas. 


Žurnalas „L “ 12 Ne 
Ras S 12 Ne | redaguojami Prof. P. Dovydaičio. 


Išleista pačių profesorių lėšomis: 

1. Prof. P. Būčio — „Tėvų teisė ir pareiga auklėti vaikus mo- 

kykloje ir namie“. 

2. „ RB. Čėsnio — Krikščionių atgaila senovėje („Tiesos 
Kelias“, 1927 m. gegužio N.ris, 
299—305 pp.). 

202 2 Graikų-romėnų dievai—gelbėtojai. Prof. 
E. B. Allo, sulietuvino prof. B. Čės- 
nys. Kaunas 1927. (Atspausdinta iš 
žurnalo „Soter“ 1926 m., 70—91 pp.). 

4. „J. Ereto — „Bethovenas“. 

5. „J. Maironio-Mačiulio — „Savo raštų I tomas“. 

6. Doc. P. Malakauskio — „Baudžiamosios teisės“. 

7. „ M. Račkausko -— Julii Caesaris — Belli Gallici, 

8. Doc. M. Račkausko — „Platonas. Sokrato apologija. Kri- 


tonas“, 


9. Prof. K. Šaulio — „Kanoniškojo proceso teisė“, 


Evangelikų Teologijos Fakultetas. 


L. Doc. Dr. J. Beblavy — „Socialė Krikščionybė“ 1927. „Mū- 


2. 


3. 


SLS 


sų Žodyje“ Ne 5, 10 psl. 

„ P. Jakubėnas — „Religijos esmė“. 1927. „Mūsų 

L Žodis“ Ne 5, 8 psl. 

„Iš kur pažįstame Dievą?“ 19 7. 
„Mūsų Žodis“ Nė 5, 3 psl. 
„Religijos pradžia“ 1927, „Mūsų 

Žodis“ Ne 6, 10 psl. 

K. Kurnatauskas — „Maase Ger Sedek“ Teisin- 
gojo Atsivertėlio istorija. 
Vilniaus Žydų XVIIIšimt- 
mečio legenda. 1927. „Mū- 
sų Žodis“ Ne 2—6. 14 psl. 

Hebrajų kalbos gramatika. 
"Trumpas studentams va- 
dovėlis. 1927 m. (Lekto- 
grafuotas kursas) 86 psl. 


L] „ 


Humanitarinių Mokslų Fakultetas. 


„ Brazys — „Lietuvos liaudies dainų melodijos“. 


Engertas — „Lietuvos Universiteto vokiečių kalbos 
ir literatūros dėstymo uždaviniai ir 
keliai“, 

Frenkelis — Syntax der litauischen Kasus. 


„P. Galaunė — Tapytojas Koleškevičius. 


Gerulis — Senieji lietuvių skaitymai. 
J. Yčas — Vokiečių Tautos istorija. (Studentų leidi- 
nys). 
Krėvė Mickevičius — Indoeuropiečių protėvynė, 
Dainavos krašto liaudies dai- 
nos, 

„Prof. V. Sezemanas —Studien zum Erkenntnisproblem, 
„Doc. B. Sruoga — Dainų poetikos etiudai. 
„Prof. Iz. Tamošaitis — Bendroji Psichologija (Studentų 


leidinys). 

Pasaulėžiūros reikalingumas bei 
jos sudarymas. (Jaunoji Lietuva 
Ne 1 ir 2. 1928 m.), 

Vabalas Gudaitis — Psichologiniai metodai žmo- 

gaus darbingumui tirti. 


„ Humanitarinių Mokslų Fakulteto Raštų knyga II. 
. „Tauta ir Žodis“, knyga UV. 


Teisių Fakultetas. 


„Prof. A. Janulaičio — Vyriausiasis Lietuvos tribunolas 


XVI-XVIII amž. 
42 „Imperijos rūmų teismas“. 
„ VI. Mačio— Ypoteka, jos pagrindai ir santvarka 
(Teisė, 1927 m.). 
„M. Rėmerio — „Administracinis teismas“. 


LŽ 


Matematikos-Gamtos Fakultetas. 


„Prof. F. Butkevičiaus — „Analizinė chemija“ (baigiama 


spausdinti). 
„Index sporarum et seminum 
Hortus Botanici Lithuaniae“. 


L „ » 


„Prof. O, Folko —„Diferencialinės lygtys“ (baigiama spaus- 


dinti). 

Vyr. laboranto K. Grybausko — „Lietuvos laukų vais- 
tingiejiaugalai“ (F-to 
subsidijuotas leidi- 
nys). 


„K. Grybausko — a) Pipirmėtė, b) Ramunėliai, c) Ibiškė 


švelnioji (Bot. Sodo, Vaistin- 
gųjų augalų skyriaus leidiniai, 
brošiūros). 


. „Fakulteto darbai“ III tomas. 


= AŽ 


Medicinos Fakultetas. 


1. Prof. Avižonis P.— Apie ligų spėjimą iš akių. „Medi- 


2, 


= 


10. 


Doc.Blažys J. 


cina“, Nė 3—4, psl. 97—107. 

Universiteto Akių klinikos 1926 m. apy- 
skaita. „Medicina“, 1927, Ne 5—6, psl. 
290--296. 

Trachoma Kauno aukštesniose mokyk- 
lose. „Medicina“, 1927, Ne 8, psl. 440— 
452 (Išleista skyrium knygutė, 15 psl.). 

Kryptophthalmus ir jo patogenezė. „Medi- 
cina“, 1927, Ne 10, psl. 545— 563. (Iš- 
leista skyrium knygutė 23 psl.). 

Apyskaita iš komandiruotės į vokiečių of- 
talmologų draugijos suvažiavimą Hei- 
delberge 1947 m. birž. 9—11 d. „Me- 
dicina“, 1927, Ne 10, psl. 599 — 603. 

Zur Frage ūber den Zusammenhang der 
einseitigen Elephaniasis des Oberlides 
mit Erweiterung der Sella turcica. — 
Bericht ūber die 46 Zusammenkuntt 


der Deutschen Ophthalmologischen Ge- 
sellschatt in Heidelberg 1927, p. 391— 


394, 

Zur Frage ūber den Zusammenhang der 
einseitingen Elephantiasis des Oberlides 
mit Erweiterung der Sella turcica, 
Zeitschrift tūr Augenheilkunde 1927, to- 
mas 63, psl. 235—241. 


su K. Oželiu.—Pailgųjų smagenų gumos 


exitus'u po specifiško gydymo. „Medicina“ 
1927 m. Ne 11, p. 034 - 643. 


Smagenų sifilis su galvos skaudėjimu kaip 


svarbiausiu simptomu. „Medicina“, 1928, 
Ne 1 (spaudoje), 8 psl. 


Apie taboką ir rūkymą. „Kultūra“, i927 m, 


Ne 11—12, psl. 480—485,. 


14. 


115: 


20. 


2i. 


22. 

„ Prof. Buinevičius K.— Vidaus ligų klinikos vadovėlis I d. 
68 p. Kaunas, 1948 m. 

Ž Apie diabetą, „Medicina“, 1927, Ne 5—6 
psl. 223. 

2 Patologiškos konstitucijos.  Apykaitos 
ir vidujinės sekrecijos sutrikimai. 
„Medicina“, 1327, Ne 5—6-—7, psl. 
835 — 399. 

5 Plaučių tuberkuliozė. „Medicina“, 1927, 
No 9—10, psl. 471—574. 


Asist. Butkevičius J. — Naminių gyvulių limf. liaukų 
sistema — vadovėlis prie mėsos paži- 
nimo kurso. „Veterinarija ir zootech- 
nija“, Ne 2, 1927, 83—97 psl. 

ja „Kaulų ir sąnarių susirgimai sąryšy su 
infekcinėmis ligomis“ (rankrašty). 

„ Asist. Čeponis J.—Atdaro kelio sąnario sužalojimų gydy- 

mas. „Medicina“, 1928 m. Ne 1 38—48 psl. 


„Prof. Hagentornas A.- Skrandžio vėžio ankstybai diag- 
nozei nustatyti klausimu. „Medici- 
na“, 1927 m., Nė 5—6 psl. 266—276. 


„Asist. Juškys V. — Xeroderma pigmentosum atsitikimas. 
„Medicina“, 1927, Ne 5—6, p. 285. 
Asist. Kuzma V. — Pastabos dėl ankstybo inkstų tuber- 
kuliozės pažinimo. „Medicina“, 1927, Ne 9, 
psl. 493 —509, 


Prozekt. Kvašninas-Samarinas.— Die Verjūngung d. 
Haustiere und ihre zukūnftige 
Bedeutung Ost. - Landwirt- 
schafts-Zeitung, Ne 4, 1927, 


2 Prof. Dr. Mitscherlichs The- 
orie der Dūngemittelwir- 
kung u. ihrer Bedeutung 
fūr die  Landwirtschaft. 
Ibid. Ne 6, 1927. 


23, 


24, 


25, 


26, 


27. 


28. 


35, 

Prozekt. Kvašninas-Samarinas. — Die Bestimmung der 
Bodenfruchtbarkeit n. der 
neuen Neubauerschen Me- 
thode. Ibid., Ne 11, 1927. 

Kraniologische Angaben iiber 
das Litauische Pferd. Zeit- 
schrift fr Tierzūchtung u. 
Zūchtungsbiologie. Berlin 
(spaudoje) 1923 m, 


Prof. Lašas V. — Vitaminai „Farmacijos Žinios“ Ne ., 
1927 m. psl. 2—10. 
„ suJ.Zubkum.-—-Alkoholis ir raumenų darbas. 
„Santūra“ 1927 m. 

Asist. Laurinavičius S. —-Piktybinės anemijos dėl žarnų 
striktūros patogenezė ir kazuistika. 
„Medicina“, 197, No 5—6, p. 270. 

Tuberkuliozinių bacilų ir elastinių 
plaučių skaidulų susekimas kartu 
viename preparate. „Medicina“, 
1927, Ne 11, p. 672. 


„Asist. Mackevičaitė-Lašienė J.—Sarcoma myeloge- 


nes femoris. „Medicina“, 
1927, Ne 7, p. 355— 372. 


„ Doc. Mockus Z.-— Orcheotomijos-romijimo reikalu. „Vete- 


terinarija ir Zootechnija“, 1927, Ne 2, p. 6. 
Arklininkystės stovis Lietuvoje paskutiniais 
metais. „Veterinarija ir Zootechnija“ Na 3, 
Veišių šėrimas, apie 32 psl. Žem. Ūkio Rū. 
mų premijuotas. 


L] 


„Doc. Mockus Z. su Kvašninu-Samarinu.— Arklių kilmė ir 


Lietuvių arklys, II dalis, atskiras darbas, 1927. 


„Prof, Nonevičius E. — „Curabilitė de la morve“ Le 


Rapport de Vart Vėtėrinaire Ne 83, 
1427, 225—2:5. 

La morve chez les ovius, Ibd. 1927, 
Ne 81, 129—139 p. 


Žas EA a 


36, Prof. Nonevičius E. su Kvašninu-Samarinu ir M. Mocku 
— XIV šimtmečio lietuvių arklio 
žemaituko liekanos Kaune. „Kos- 
mos“, 1927 m. 4 p. 


37. Prozekt. Oželis K. — Vyrų uretros ir sėklos tekamųjų 
latakų susiaurėjimai, 1927, Kaunas, 91 p. 


38. Doc. Stančius P, — Pravedamoji anestezija (Leitungs- 
anasthesie) burnoje „Medicina“, 1927, 
Ne 9. 485 p. 


39, Asist. Šiaulis B.—Progressive changes in the excitability 
and tone of excised intestines and their 
iniluence op the response to peptone 
„Amerikan Juornal of Physiology“ 1427, 
Vol. LXXXI, Ne 3. 


40, „ The response of the Circular and Longitudi- 
nal muscles of rabbits ileum to physical and 
mechanical conditions. „American Juornal 
ot Physiology“ 1927, Vol. LXXXI, Ne 3. 


41, Priv. Doc. Šliūpas J.—Senovės ir viduramžių medicinos 
historija, (rankrašty). 
42. Asist. Vaičiūnas V.—Polyneuritis arsenicosae atsitikimas. 
„Medicina“, 1927, Nė 11, p. 668 —672. 
43, Lekt. Viršila V. — Teismo medicina, įvadas „Medicina“ 
1927, Ne 3—4, p. 144. 
44, „ Teismo medicina, bendroji dalis „Medicina“ 
1927, Ne 10, p. 563. 


45, Žurnalas „Medicina“ 1927 m. 12 numerių. Fak-to subsidi- 
juojamas; leidžiama Medicinos fak. su Kauno Medi- 
cinos Draugija. 


Technikos Fakultetas. 


1. Doc, A. Graurogko — „Medžio technologija“ (tekstas 
su atlasu). 


2. Žurnalas „Technika“ Ne 3. 


= 


Lietuvos Universiteto personalas 


19298 m. vasario mėn. 16 d. 
I!!! EE 
Mokslo Technikinis 

personalas | personalas ; 
No ĮSTAIGA Viso Pastaboms 


vyr | jaun. |kvalif., sarg. 

L  —  —(  — —  ———  ———— 
1į Administracija .| — — 13') 9 22 | i Kane. pers. 7 
+| Riblioteka .. — — 5*) 1 607) | 2) Vedėjas fig. 
3| Teol.-Filosof. fak.| 25 1 2 1 29 Teisių f. vyr. 
4| Evang.-Teol. „ 4, — — — 4 mok pers. 
5| Humanit, m. „ 20 9 4 i. 31 
6| Teisių = 2i 1 | —- *3 
7) Mat.-Gamt. A 18 | 27 11 64 
8| Medicinos * 21 | 44 17 18 | 100 
9, Technikos G 23 | 11 — 7 41 

Viso... 132 | 88 | 41 48 | 8320 


1928 m. rudens semestre buvo 
Laisvųjų 


Studentų klau syt. Viso. 

Teologijos-Filosofijos fak. 340 22 362 
Evangalikų Teologijos „ 13 3 16 
Humanitarinių mokslų „ 615 46 661 
Teisių “ 1048 128 1176 
Matematikos Gamtos , 306 29 835 
Medicinos S 642 22 664 
Technikos p 358 8 366 
3322 258 4580 


Baigė universitetą. 
1927 m. Viso. 


Teologijos-Filosofijos fak. 54 101 
Evangelikų Teologijos , — — 
Humanitarinių mokslų „ 3 

Teisių i 53 145 
Matematikos-Gamtos  , 3 10 
Medicinos “ 27 63 
Technikos a 6 9 

Lietuvos Universiteto Žadministracijos (kanceliarijos) 
spaudinių sąrašas. 
(Nėra nutarimų, apie pardavinėjimo kainą) 


Kaina 


1, Lietuvos Universitetas „  . 5lt nutar yra U. U. Glob. Tar. 
1928 m. vas. 17 d. prot. 34, 


2. :94 m. pavasario semestro pa- 
sikBitų, apžvalga 2 0. 1, 

3. 1924 m. rudens semestro paskaitų 
apžvalga |. 2 2 


4. 1925 m. pavasario semestro pa- * nutarim. yra S-t0 pr. Ne 116, 
skaitų apžvalga „| ||. „11 1925 m. 1.29 d, 

5. 1925 m. rudens semestro paskai- 
tų apžvalga „|, 2, 


6. L. U. stud. ir laisv. kl, „taisgklės | 
7. L. Un-to 1922—24 mm, apyskaita. 10 , 
8. 1926 m. pavas. sem. pask. apžv. 2 „ 
S 4 Tudens A - Žž 2,50 
0. L. Un. 1922—-7 m. veik. apysk, 10 lt. 
1. 1927 m. pavas. sėm. pask. apžv. 2,50 


Baigus U-to sekretoriui pranešimą, studentų choras, p. Mar 
tinonio vedamas, pagieda Gaudeamus, o p. Rektorius paskai- 
to Dotnuvos Žemės Ūkio Akademijos p. Rektoriaus prof, 
Matulionio sveikinimo telegramą: „Žemės Ūkio Akademijos 
profesūros ir studentų vardu sveikinu Universitetą šešerių 
metų sukaktuvėmis ir linkiu jam gražiausiai šviesti mūsų 
brangiai Lietuvai“, 

Dideliu delnų plojimu priėmus Dotnuvos Žemės Ūkio Aka- 
demijos p. Rektoriaus pasveikinimą, prof. Ivanauskas pradeda 
paskaitą apie paukščių migracijas. Čia ji visa yra spausdinama, 


Prof. T. Ivanauskas. 
Paukščių migracijos. 


Tarp daugelio perijodinių gyvosios gamtos reiškinių, ypa- 
tingą vietą užima paukščių migracijos. Tiesą sakant, netik 
paukščiai atlieka perijodines keliones, nes žinome panašių 
reiškinių tarp žinduolių, pavzd., lemmingų, šikšnosparnių, 
ksikurių vėžlių, o ypatingai žuvų, pavzd., silkių, menkių, 
ungurių, lašišių, 0 taip pat ir vabzdžių. Bet jokioje kitoje 
gyvulių grupėje šis reiškinys neturi tokio ryškumo ir taisyk- 
lingumo, kaip pas paukščius, ir todėl jis puolė žmonių akysna 
jau gilioie senovėje ir šiandien yra žinomas netik specijalistų 
toje srityje, bet ir visų žmonių, kuriems gyvosios gamtos 
reiškiniai nėra labai svetimi. 

Bendrai, paukščių migracijos reiškiasi tuo, kad jie rudenį 
iš kraštų arčiau ašigalių gulinčių, traukiasi atogražų link, o 
pavasarį atlieka priešingą kelionę. Todėliai aukštose geog- 
ratinėse platumose, lygiai pietų, kaip ir šiaurės pusrutuly 
išvyksta žymi perėjusių ten paukščių dalis. Iš senų raštų 
matome, kad toks paukščių vykimas rudens metu nevisuomet 
ir nevisur buvo vienodai aiškinamas, Taip antai, Aristoteles 
nors ir žinojo, kad paukščiai rudenį traukia į šiltus kraštus, 
tačiau manė, kad kai kurios rūšys, ypač uoksuose perinčios, 
rudenį sulenda į pastaruosius ir ten žiemuoja, panašiai kaip 
amfibijos arba reptilijos. Dargi C. Gesner (1516—1565) buvo 
tos pačios nuomonės. Ilgą laiką irgi buvo manyta, kad kregž- 
dės žiemuoja žemėje arba net pasinėrę į vandenį, ir nuostabu, 
kad net moderniškų zoologų tėvas, Linnė, negalėjo atsipalai- 
duoti tų pasakų, kregždes liečiančių („Habitat in Europa 
domibis intra tectum... autumno demergitur veregue emergit“*). 


*) Duncker, H. Wanderzug der Vėgel 1905. 

Prie šios progos, neprošalį pastebėti, kad Lietuvos sodiečiuose 
plačiai pasklidęs įsitikinimas, kad kai kurie mūsų paukščiai, 
pavyzdž., slankos sustingusios žiemuoja uoksuose, o kregždės 
prieš žiemą pasineria į vandenį ir išsineria tik pavasarį. 

Vėlesniais laikais paukščių migracijomis užsiimdavo Nau- 
mann, kuris dalė paukščius į sėslius, klajūnus ir keleivius, 
Toliau, K. L. Brehm *) gyvai domėjosi šiuo klausimu, atskir- 
damas paukščius, kurie keliauna tik dieną, nuo tų, kurie trau- 
kia dieną ir naktį, arba tik naktį. Praleisdami visą eilę kitų 
ornitologų, kurie buvo paukščių migracijų klausimui atsidavę, 
pažymėsime tačiau Rusijos akademiką Middendorif'ą, kurio 
darbai sudarė impulsą moderniškiems tyrimams, nes jie buvo 
pagrįsti jo išdirbtu, ligi šiol nevartojamu, empirišku metodu, 
išdėstytu jo darbe „Die Isopiptesen Russlands“. Nustatęs visą 
eilę stebėjamų panktų, Middendorff surinko ir suvedė krūvon 
daugybę datų, kada paukščiai į tuos punktus atvyksta. Savo 
stebėjimų objektu pasirinko jisai 7 paprastas ir lengvai 
pastebimas rūšis (gegutė, kielė, vieversys, blezdinga, gervė, 
gandras ir volungė). Sujungęs žemėlapy linijomis punktus į 
kuriuos paukščiai atvyksta, tuo pačiu laiku gavo jisai vadina- 
mąsias isopipteses. Linija perpendikuliari į isopiptesę nurodo 
svarbiausią paukščio skridimo kryptį. Įsigilinęs į savo isopip- 
teses Middendorlf daro išvadą, kad Europos paukščiai traukia 
pavasarį kryptimi iš SW į NO, viduriniajame Sibire iš S į N 
ir Rytų Sibire iš SO į NW. Pravedus tiesiomis linijomis tas 
kryptis ir pratęsus jas šiaurės link, jos susieis Taimyro pu- 
sausaly, kur kaip žinoma, guli magnetinis ašigalis, Iš to Mid- 
dendorff daro išvadą, kad paukščiai yra apdovanoti ypatingu 
magnetiniu jausmu, kuris vadovauja jiems kelionėse ir traukia 
plačiu frontu. 

Middendorffo išvados tačiau nebuvo be klaidų, nes jos 
pagrįstos nebendramačiais (inkommensura!) daviniais. Iš tikrųjų 
gi gali būti palyginami tik daviniai, kurie liečia tuos pačius 
individus, atvykstančius į eilę kits po kito sekančių punktų; 
Middendorif'o gi daviniai visai nelietė individų tapatybės. Šį 
trūkumą pastebėjo suomių zoologas Palmen ir stengėsi jį 


*) Ch. L. Brehm, Der Zug der Vėgel 1528 m. 

bent iš dalies pašalinti, parinkdamas savo stebėjimams nedidelį 
skaičių tokių rūšių, kurios lengva yra pastebėti, kurios traukia 
į tolimus kraštus ir sudaro lokalinius geografinius varietetus. 
Šiai aplinkybei Palmen priduodavo ypatingos svarbos, many. 
damas, kad ji nors ir neduoda būdų identifikuoti paukščių 
individus, bet jos pagalba galima nustatyti nors varieteto tapa- 
tybė įvairiose vietose kelionės metu. Palmen'o parinktieji paukš- 
čiai priklausė išimtinai jūros arba pajūrio rūšims, kaip tai: 
sėjikai, bėgikai, gulbės, žąsys, antys, kirai. Suvedęs krūvon 
visus davinius apie šių paukščių radimą įvairiose vietose, šis 
autorius tvirtina, kad paukščiai toli gražu netraukia plačiu 
frontu, kaip manė Middendortf, bet atvirkščiai, pasirenka kelius, 
kurie dažnai esti vingiuoti ir guli siaurose geogralinėse sri- 
tyse. Plotuose tarp šitų kelių, paukščiai, paprastai, netraukia. 
Palmen žemėlapy pažymėjo tuos kelius ir davė jiems pava- 
dinimus, kaip tai: pelogo-litoralinis, subpelogo-litoralinis, marino- 
litoralinis, submarino-litoralinis ir t. p. 

Toliau Palmen *) konstatuoja, kad ištisa eilė šiaurės 
paukščių rūšių traukia daug toliau į pietus, negu jų giminiškos 
pietinės rūšys; arba kitais žodžiais, kad pastarosios turi savo 
žiemavimo ribą arčiau šiaurės, negu pirmosios. Šis autorius 
irgi mano, kad panašus reiškinys gali būti ir tarp individų tos 
pačios rūšies, būtent, kad šiauriniai individai pasitraukdami į 
pietus perlekia pietinius individus, bet, tęsia toliau Palmen, 
nėra metodo, kuris leistų šį faktą konstatuoti. 

Reikia pasakyti, kad Palmen'o neapsisaugota tos klaidos, 
kuri užmetama Middendorff'ui, nes jo išdavos irgi nebuvo pa- 
grįstos bendramačiais daviniais; daugiausia galėjo jis identifi. 
kuoti varietetą, bet ne individus. Be to, Palmen padarė klaidą 
manydamas, kad paukščiai pavasarį grįžta tuo pačiu keliu, ku. 
riuo išskrido rudenį (mat žymesnė dalis jo davinių lietė rudens 
migraciją). Kitų ornitologų medžiaga rodo, kad toli gražu 
taip nėra, ir kad daugelis paukščių rūšių pavasarį grįžta vi- 
sai kitu keliu, negu rudenį išskrido**). Jau Palmen yra vienoje 
vietoje išsitaręs, kad individualis paukščių stebėjimas galėtų 


*) Palmen J. A. Ūber die Zugstrassen der Vėgel 1876, 
**) Menzbier M. A. Die Zugstrassen der Vėgel im Europžischen 
Russland (Bull. de la soc. imp. des Naturalites de Moscou, 1886.) 

turėti didelės reikšmės, bet vargiai ar šis metodas galėtų būti 
kada nors realizuotas. Tačiau pasirodė, kad realizuoti jis visai 
netaip sunku, kaip buvo manyta. Mintis nėra nauja, nes jau 
XVIII amžiųj Frisch savo veikale „Vorstellung der Vūogel 
in Deutschland“, siūlo žymėti kregždes raudonais siūlais, kad 
patirtų ar jos iš tiesų žiemuoja vandenyje. Jei raudoni dažai 
nudiltų, būtų tai įrodymas, kad tie dažai yra vandens nu- 
plaunami žiemuojant ten kregždėms*). Devynioliktojo amžiaus 
gale buvo padaryta keletas bandymų paukščiams žymėti ir 
kai kurie šių bandymų davė medžiagos spręsti apie atliktą 
jų migraciją Paminėsime vieną žymią išdavą, atsiektą 
žinomo gyvių žinovo ir mėgėjo Fr. Falz-Fein'o jo dvare 
Ascania-Nova, Rusijos pietuose, Tauridos gubernijoje. Ji- 
sai pririšo gervei prie kaklo metalinę Jentelę, kurioje pran- 
cūzų, vokiečių, anglų ir rusų kalbomis buvo parašytas šio tu- 
rinio raštas: „Šita gervė yra gimusi ir išauginta mano dvare 
Ascania - Nova, Rusijos pietuose,  Tauridos gubernijoje. 
Prašoma pranešti, kur šitas paukštis bus pagautas arba už- 
muštas“. Ši gervė buvo tų pačių metų gruodžio mėn. vieno 
Mahdisto Afrikoje, Dongoloje, apie 20? šiaurės platume, nu- 
šauta. Kalifas Abdullah rodė plytelę su parašu savo belaisviui 
Saladinui Pašai, kuris ir mini apie šį įvykį savo veikale „Ug- 
nis ir Kalavijas Sudane“. 

Nuostabu, kad Palmen, kuriam taip aiškiai buvo su- 
prantama individualinio žymėjimo vertė, neatkreipė dėmesio į 
šiuos pavykusius bandymus. Nuopelnas plačiu mastu pritai- 
kinti šį metodą priklzuso danų gimnazijos mokytojui L. Mor- 
tensen'ui. 1859 m. jis pradėjo žymėti įvairius paukščius, ypa- 
tingai šnekučius, gandrus, antis, kirus metaliniais žiedais ant 
kojų užmaunamais, turėdamas vilties, kad tie paukščiai bus vėl 
kur nors pagauti arba nušauti. Žiedai pažymėti eksperimen- 
tatoriaus adresu ir einamuoju numeriu, taip kad bandomųjų 
paukščių tapatybė visuomet galėtų būti konstatuota. Netrukus 
ištisa eilė mokslo įstaigų ėmė sekti Mortensen'ą, tarp kitko 
Helgolando paukščių stebėjimo įstaiga, Vengrijos ornito- 
logijos centralinė, Salzburgo ornitologijos stotis, Lotos'o sto- 


*) Lucanus Fr. von. Die Ratsel des Vogelzuges. 1922, 

tis Čekoslovakijoje, Rasytės paukščių stebėjimo įstaiga, Žur- 
nalas „British Birds“ ir kt. Galima pasakyti, kad dabartiniu 
metu paukščių žiedavimo eksperimentas yra plačiai varomas 
visuose kultūringuose senojo ir naujojo pasaulio kraštuose ir 
pažymėta šimtai tūkstančių paukščių. Kai kuris procentas pa- 
žymėtų paukščių patenka vėl į mokslininkų rankas, bet nevi- 
soms rūšims tas procentas yra vienodas. Taip, Vengrijos or- 
nitologijos centralinės daviniais, bendrai yra gauta žinių apie 
2594 jos visų pažymėtų paukščių. Didžiausias skaičius prane- 
šimų tenka kirams (Larus ridibundus), būtent, —4,494, blezdin- 
goms 1,494, kregždėms 0,894; Thienemann tuo atžvilgiu buvo 
laimingesnis*), nes gavo pranešimus apie jo pažymėtų 896 kirų. 

Svarbiausia vertė šio metodo glūdi tame, kad turime rei- 
kalą jau nebe su spėliojimais, o pozityviais faktais. Jei, pa- 
vyzdžiui, Nerijoje pažymėtas paukštis už 10 dienų bus pagau- 
tas arba nušautas Ostendėje, tai galime tikrai pasakyti, kad 
atliko jis kelionę išilgai Baltijos ir Šiaurės jūras, vakarų kryp- 
timi, ir kad per tą laiką perskrido jisai atstumą tarp šių dve- 
jų punktų; o taip pat galime apskaičiuoti, kiek kelio padarė 
jis vidutiniškai per vieną dieną. Sumedžioję tos pačios rū- 
šies paukštį žiemą Maroke, darome išvadą, kad ten kaip tik 
yra jo žiemavimo šalis. Iš tų dvejų faktų galime maždaug 
spėti, kad šios rūšies rudens kelias eina išilgai Europos šiau- 
rės-vakarų kraštą, per Gibraltarą, į Afriką. Pažymėję jaunik- 
lį ir radę jį kitą arba tolimesnę vasarą toje pačioje vietoje, 
galime padaryti išvadą, kad paukščiai iš dausų tiksliai grįžta į 
savo gimtinę. Toliau besinaudodami šiuo metodu galime nu- 
statyti, kokią kelionę atlieka paukščiai tos pačios rūšies, bet 
kilę iš įvairių geografinių sričių; toliau, ar paukščiai vienos 
rūšies ir vienos perėjimo vietos išskrenda į tą patį kraštą, ir 
ar grįžta jie pavasarį tuo pačiu keliu ir tuo pačiu būdu. Se- 
niau, kuomet buvo remtasi vien tik avifenologiniais daviniais, 
atsakyti į tuos klausimus nebuvo galima. Šiandien žiedavimo 
eksperimentų dėka galima duoti bemaž tikslų atsakymą dėl 
kai-kurių rūšių. Šis metodas leidžia netik nustatyti paukščių 
kelius, bet ir išrišti eilę kitų biologinių klausimų, kaip tai: nu- 


*) Thienemann J. Rossiten 1927. 

statyti paukščių amžių, lytinio brendimo pradžią, lyčių sugy= 
venimo laikotarpį, o taip-pat kitimus plunksnų formoje ir spal- 
voje, kas ypatingai svarbu dėl plėšriųjų paukščių. 

Tuo būdu kilo naujas didelės vertės tyrimo metodas, lei- 
džantis, taip sakant, įsiskverbti į smulkiausias paukščio gyve- 
nimo savybes, o be to labai patikimas, nes kiekvienas įgytas 
žieduotas paukštis yra neginčijamas faktinas dokumentas. Šio 
metodo dėka teko nustatyti, kad kai kurių rūšių individai, są- 
ryšy su jų amžiumi, toje pačioje vietoje, turi nevienodus lin- 
kimus. Pavyzdžiui, zylės (Paridae), bukučiai (Sittidae), geniai 
(Picidae) senieji linksta likti ištisus metus tose vietose, kur jie 
perėjo, bet jų jaunikliai iškeliauja iš savo gimtinės kitur; už 
kelių metų nedidelis šių jauniklių egzempliorių skaičius grįžta 
atgal, (anot Lucanus). Dvi jaunos Čekoslovakijoje žieduotos 
juodos maletos (Dryocopus martius) buvo surastos žiemą, vie- 
na Vestfalijoje (t. y. 400 kilm. tolio), kita Silezijoje (Thiene- 
mann). Atrodo, kad tie faktai liudija apie rūšies propagaciją. 

Tos pačios rūšies paukščiai įvairiose geogralinėse srityse ga- 
li elgtis labai įvairiai, būdami vienur sėsliais, kitur keleiviais. 
Taip antai, Suomijoje kikiliai (Fringilla caelebs) yra typiški 
paukščiai keleiviai, bet Anglijoje ir Šveicarijoje typiški sėsliai. 
Iš Lietuvos ir iš Vokietijos šių paukščių dauguma išskrenda 
rudenį, bet labai užtraukdama savo kelionę, o tam tikra dalis 
jų palieka žiemuoti. Šnekučiai (špokai) turi tą ypatybę, kad 
jaunikliai išskrenda daug anksčiau negu seniai ir keliauja vie- 
ni. Be to, įvairių kraštų šnekučiai žiemuoja ne vienamę kraš- 
te. Žiedavimo išdavos nustato faktą, kad Suomijos, Estijos, Lat- 
vijos, Lietuvos, Šiaurės Vokietijos ir Danijos šnekučiai žiemuo- 
ja Anglijoje, keliaudami į tą kraštą išilgai Europos pajūrio, o 
šnekučiai iš Cekoslovakijos, Austrijos, Vengrijos — žiemuoja 
Italijoje, Portugalijoje, Ispanijoje ir Prancūzijos Pietuose (žiūrėk 
žemėlapis 1). Šnekučiai išperėti Anglijoje, Danijoje ir Ferro 
salose pasižymi kaipo sėsliai. Panašius santykius galima pa- 
stebėti pas vieversius, juoduosius strazdus ir strazdus giesmi- 
ninkus. 

Gana aiškų vaizdą turime apie kirų-rudgalvių (Larus ridi- 
bundus) migracijas, nes šių paukščių yra pažymėta labai daug, 
ypač netoli nuo mūs, Nerijoje, prof. Thienemanno rūpesčiu. Pa- 


= B 


„Žemėlapis 1. 


MaBstab 1:20 Mill. Imm—— m—— Ža — Em 


Mendian O v Greemeidhi 


Šnekučių (Sturnus vulgaris L.) rudens keliai: 

— iš Estijos, Latvijos, Lietuvos ir Rytprūsių, 

- iš centralirės ir pietinės Europos. (Sulig Thienemann'o) 
sirodo, kad kirai iš Nerijos pasirenka šiuos kelius: 1 ) į pie- 
tus per Breslavą—Vieną—Budapeštą išilgai Dunojaus ir Sa- 
vos slėnio, per Triestą į Italiją ir Tunisą. Ypatingai daug jų 
apsistoja Po upyne. 2) Iš Nerijos, Baltijos ir Siaurės jūros pa- 
kraščių ligi Reino, toliau Reinu aukštyn per Bodeno ir Lemano 
ežerus, Lioną, į Ronos žiotis, Balearus, Pietų Ispaniją ir Šiau= 
rės Afrikos kraštus. 3) Iš Nerijos, Baltijos ir Šiaurės jūros pa- 

kraščių ligi Anglijos ir Prancūzijos Žiemių arba toliau, Pran- 
cūzijos Vakarų pakraščiu į Portugaliją, Ispaniją ir Afrikos 
Žiemius, Ypatingai mėgiama žiemos buveinė yra Lamanšo per- 
takas. 4) Kartais pastarasis kelias yra pratęsiamas skersai At- 
lanto vandenyno iki Amerikos Rytų pakraščių. Šio kelio įro- 
dymais gali būti du Rasytėje (Nerijoje) pažymėti paukščiai, 
kurių vienas buvo nušautas Mažųjų Antilų salyne, o kitas 
Meksikos įlankoje, netoli Vero Cruz, o be to, Asorų salose bu- 
vo surasta daug šių kirų Anglijoje pažymėtų. Galima spėti, 
kad jie kaip tik ir buvo kely į Amerikos pakraščius. 


Typiškas paukščių keleivis pasirodė esąs baltasis gandras. 
Šių paukščių jauniklių labai lengva įsigyti, nes jie, paprastai, 
esti verami arti žmogaus gyvenamos vietos, be to jie yra di- 
deli, visiems žinomi ir lengvai pastebimi. Dėliai šių ypatybių 
baltasis gandras virto mėgiamu žiedavimo objektu. Vien tik 
Vengrijos Ornitologijos Centralinė pažymėjo šių paukščių 6668, 
o Rasytės paukščių stebėjimo įstaiga, apie porą tūkstančių. Iš- 
davos parodė, kad svarbiausia gandro žiemos buveinė yra 
Pietų Afrika, būtent: Rodezija, Kalahari, Transvalis, Oranija 
ir Kaplandas. Šitų kraštų atstumas tiesiąja linija nuo gandro 
gimtinės sudaro arti 9000 kilometrų. Šie žiemavimo kraštai 
yra pasiekiami dviemis keliais, būtent: pietų-rytų ir pietų-va- 
karų keliais (žiūr. žemėlapis 2). Pirmuoju keliu traukia gan- 
drai iš kraštų gulinčių į rytus nuo Vezerio upės, o antruoju 
iš kraštų į vakarus nuo šios upės, 


Pirmasis kelias eina iš šiaurės ir vidurio Europos per 
Vengriją ir Balkanus į Mažąją Aziją, o iš čia pasukęs į pie- 
tus per Siriją, Palestiną, Aigiptą, Nilu akštyn, pasiekia di- 
Ažiųjų ežerų sritį ir pagaliau pietų Afriką. Antras kelias eina 
iš vidurio Europos, pietų - vakarų kryptimi, iki Gibraltaro. To- 
liau kelias mažai žinomas, bet Lucanus spėja, kad jis eina per 
Maroką ir Sacharą, toliau per Tassili ir Ahaggar kalnus iki 
Čado ežero ir toliau į pietų-rytus susijungdamas su pirmuoju 
keliu. Bemaž tą patį kelią ką ir gandras, atlieka blezdingos; iš 
kelių tūkstančių pažymėtų Anglijoje blezdingų (Herundo rus- 
tica) 3 buvo pagautos Prancūzijos departamentuose Indres et 
Loire, ir 2 Oranijoje ir Natalyj, Afrikos pietuose. Daug pas- 

Baltųją gandrų (Ciconia ciconia L.) keliai. 
Taškais ir kryželiais pažymėtos vietos, kur buvo pagauti bei nušauti 
žieduoti gandrai. Iš Vokietijos vakarų jie traukia per Gibraltarą, iš Ryt- 
prūsių pro Mažąją Aziją. (Sulig Thienemann'o). 


tangų buvo padėta, kad išaiškintų slankų (Scolopax rusticola) 
kelią. Čia ypatingai pasidarbuota buvusio Rusijos caro medžio- 
klės vedėjo, kuris su nepaprastu atsidavimu ieškodavo ir žie- 
duodavo Gatčinoje (apie Petrapilį) jaunas slankas. Išdavos 
buvo gausesnės negu bent kuriems kitiems paukščiams. nes 
žieduotų slankų gauta atgal net 40944. Pasirodė, kad jos ru- 
denį išskrenda iš savo gimtinės į labai įvairius kraštus, pa- 
vyzdž., iš Gatčinos vienos slankos atsidūrė Istrijoje, kitos Pran- 
cūzijos vakaruose, dar kitos žiemuoja Anglijoje, o kai kurios 
Afrikos šiaurės kraštuose. 

Amerikoje užsiimama paukščių migracijos klausimu ne- 
mažiau kaip Europoje ir patyrta, kad šis reiškinys turi šiek 
tiek skirtinų formų negu senajame pasaulyje. O tai yra dėl 
to, kad Amerikos žemyno konturas yra prastesnis negu Eur- 
azijos, o antra: Šiaurės Amerikos metų perijodai pasižymi di- 
desniais temperatūros skirtumais negu pas mus. Sąryšy su 
pastaruoju reiškiniu, paukščių sėslių skaičius Šiaurės Ameri- 
koje yra mažesnis negu Eurazijoje. Įvairūs Kanados paukščiai 
žiemuoja Jungt. Amer. Valstybėse, o pastarųjų paukščiai — 
Meksikos įlankos pakraščiuose arba Pietų Amerikos šiaurinėje 
dalyje, o kai kurios rūšys skrenda net anapus ekvatoriaus, į 
Argentiną ir Patagoniją, kaip tai amerikoniškas ryžiačėdis (Do- 
lychonix oryzivorus). Savo ilga kelione pasižymi ypatingai il- 
gauodegė žuvėdra (Sterna macrura), kuri peritik keletos laips - 
nių atstumu nuo šiaurės ašigalio, o išperėjus vaikus keliauja 
su jais net į pietų ašigalį. Nustatyta, kad ši rūšis prabūva 
savo gimtinėje nuo 11 — 14 savaičių“) ir keliaudama į žiema- 
vimo kraštus padaro 15500 kilometrų, ir teik pat kilometrų 
pavasarį, grįždama atgal. Cooke sako, kad Šiaurės Amerikos 
paukščiai traukia netiek apibrėžtais keliais, kiek plačiomis 
Juostomis, kurios perkerta Meksikos įlanką ir Karibų jūrą. 
Dauguma paukščių skrenda per Meksikos įlanką, darydami 
nuo 750 — 1100 km. Nedaug rūšių skrenda į Kūbą ir Jamaiką 
ir žymi dalis jų palieka vietoje žiemuoti, nes nuo Jamaikos 
iki Pietų Amerikos pakraščių lieka dar apie 750 km. Šiuo ke- 
liu pasinaudoja tarp kitų minėtas jau amerikoniškas ryžia- 


*) Cooke W. W. Routes of Bird Migration. 1905. 

ėdis-Bobolink. Neskaitlingos yra vien tik vandeninių paukščių 
rūšys, kurios palikdamos nuošaly minėtas salas, skrenda iš 
Naujosios Škotijos pakraščių tiesiog per Atlanto vandenyną į 
Pietų Ameriką. Pavyzdžiu jų gali būti sėjikas (Charadrius 
dominicus), kuris tuo būdu padaro 3600 kilometrų. 

Resumuodami tai kas buvo pasakyta dėliai paukščių kelių, 
prieiname išvados, jog davinių apie rudens paukščių keliones 
turime pakankamai, kad išvestume iš jų bendras taisykles. 
Apie pavasario keliones medžiagos turime daug mažiau ir 
tenka daugiausia remtis ne žiedavimo eksperimentais, o vien 
fenologiniais daviniais. Pastarieji duoda pagrindo manyti, kad 
pavasario keliai dažnai esti skirtini nuo rudens kelių. Kai dėl 
klausimo, kokiu būdu keliauja paukščiai: plačiuoju frontu, 
kaip tvirtina Middendortf, ar tam tikrais keliais, kaip sako 
Palmen, — Lucanus mano, kad toks klausimo statymas neturi 
pagrindo, ir kad čia negalima atsakyti nei teigiamai, nei nei- 
giamai: paukščių migracijos įvyksta abiemis būdais. 

Daug buvo dėmėtasi klausimu, kokiu aukštumu skrenda 
paukščiai savo kelionėse. Senieji autoriai, tame skaičiuje 
Gžtke*), neturėdami dar moderniškų tyrimo priemonių, perdaug 
įvertindavo paukščių gebėjimą kilti aukštyn. Minimasis auto- 
rius išbuvęs gerą dalį savo amžiaus Helgolando saloje, toje 
klasiškoje paukščių keleivių stotyje, buvo įsitikinęs, kad dau- 
guma paukščių skrenda žmogaus akims nepasiekiamoje aukš- 
tumoje ir kad paukščiai, kuriuos mes matome skrendančius, yra 
vien tik atsitiktinai prieinamo bendro fenomeno dalis. Pats gi 
reiškinys, visoje savo pilnumoje, negali būti mūsų pastebėtas. 
Nuopelnas tiksliau įvertinti paukščių traukimo aukštumą pri- 
klauso Spilliui, Lucanus'vi ir Thienemann'ui. Šie autoriai pa- 
sinaudodami naujosios optikos, aviatikos ir aerostatikos davi- 
niais, o taip pat teoriniais sumetimais įrodė, kiek klydo Gidt- 
ke. Jie nustatė, kad daugely atsitikimų paukščiai skrenda ne- 
aukščiau 4—5 šimtų metrų, bet žinoma, tos skaitlinės nėra 
absoliutės ir tinka vien lygumoms arba jūroms, tačiau aukš- 
tuose kalnuose daviniai yra visai kitokie. Aukštumams apskai- 
čiuoti Lucanus vartodavo paukščių iškamšas pririšamas prie 


Giūtke H, Die Vogelwarte Helgoland, 1891. 


"= 


2 i = 


aerostato gondolės. Aerostatas pats buvo pririštas ir aukštumas 
jo tiksliai žinomas. Štai lentelė, kuri rodo bandymo išdavas. 


Paukščių rilšys AAS ieakiių ala 
matoma |vientaškas| riba 
metr. metr. metr. 
Paukštvanagis 250 650 850 
Kovas 300 800 1000 
Supis 600 — 1500 


Stebėjimai padaryti iš aerostatų ir aeroplanų rodo, kad 
paukščių skridimo aukštumas retai viršija 400 metrų, ir kad 
paukščiai kyla aukščiau 1000 m. tik išimtinais atsitikimais. 
Iš aukštumų daugiau — 400 m. turime pranešimų apie 1 
kregždę (450 m.), vieną supį (900 m.), varnų būrį (500 m.), 
vieną vieversį (1900 m.) ir keletą kitų. Kadangi dauguma stebė. 
jimų padarytų iš orlaivių nustato, kad paukščiai normaliai ne- 
kyla aukščiau 400 im., — Lucanus daro išvadą, kad paukščiai, 
paprastai, skrenda žemiau debesų. Aukštesnis skridimas paukš- 
čiams neturėtų prasmės, nes geriausi regėjimo santykiai kaip 
tik yra aukštumoje apie 400 m.,o be to, didelėse aukštumose 
praskiestas oras žymiai apsunkina skridimą. Šiam reiškiniui 
iliustruoti Lucanus duoda sekančią lentelę, remdamasis Paul 
Bert'o eksperimentais, apie paukščius praskiestame ore. 


L s 4 Žvirbliai | Atatinkama 
Čsė Sakalas Kiras A, B, €, i aukštuma 
388 A IB D vemia| Apie 5000 m. 
348 -— Vemia > „5800 „ 
318 — Vemia, svy- 2 „6450 „ 
ruoja 
298 — - A, B, D „6900 „ 
ž vemia 
278 Vemia » A. B. Geg 1600 5 
mia, D labai 
silpnas 


203 |Labai išvar-|Lygiai kaip|A, D mirštaą| „9800 „ 
gęs, užsi- |sakalas, bet 
merkia silpnesnis 

188. r Miršia „10400 „ 

178 Miršta „10400 „ 

Iš šių skaitlinių tačiau nereikia daryti išvadcs, kad aukštų 
kalnų viršūnės sudarytų paukščiams jų kelionėse nepergalimų 
kliūčių. Daugelis mūsų paukščių perskrenda Alpes; prieš tai 
jie, paprastai, ilsisi ir skrenda dažniausiai naktį, sulaukę tin- 
kamos cro srovės. Kad kai kurie paukščiai gali pasiekti dar 
didesnių. aukštumų, rodo Wollaston'o daviniai iš pirmosios 
anglų Everesto ekspedicijos. Minėtasai autorius aukštumoje 
5500 m. rado dar sėjiko (Charadrius mongolus) lizdą, iki 
5500 m. buvo pastebimi bėgikai (Erolia Temminckii), iki 6500 
— raudonuodegės ir 7000 m. aukštumoje, viršum ledynų, — 
kukutis. Almasy *) matė gandrus aukštumoje 5000—6000 m., 
o Sven Hedin matė žąsis skrendančias per Tibeto kalnus. Prie 
šios progos neprošalį palyginti žmogaus sodybų pasiekiamas 
aukštumas. Jos aukščiausiai stovi Vakarų Tibete, būtent, 4864 
m., bet žmonės, bandos ir šunys būna net iki 5500 m. 


Panašiai kaip paukščių skridimo aukštumui, padėta buvo 
nemaža pastangų paukščių greitumui išaiškinti. Vienas pirmųjų 
šio klausimo tyrinėtojų buvo jau minėtas Gžitke, kurio skaitli- 
nės šiam greitumui iliustruoti dabartiniu metu pasirodė, toli 
gražu, per aukštos. Besiremdamas faktu, kad varnų pulkai 
rudenį skrenda pro Helgolando salą nuo 8 v. iki 2 v. dieną, 
o Anglijoje galima jos pastebėti nuo 11 iki 5 val, ir prileis- 
damas Helgolande ir Anglijoje matomų pulkų tapatybę Gžtke 
apskaičiuoja, kad tos varnos padaro per 3 valandas 575 km., 
kitaip sakant, 190 km. per valandą. Antras Gitke's pavyzdys 
yra mėlyngurklė (Cyanecula svecica). Ji žiemuoja Afrikoje ir 
pavasarį traukia net į Ledynuotojo vandenyno pakraščių tun- 
dras; Gžitke prileidžia, kad šis paukščiukas išskridęs iš Afri- 
kos vakarą, ankstį rytą atvyksta į Helgolando salą, kuri ir 
yra pirmoji poilsio stotis. Tuo būdu mėlyngurklė padarytų 
per vieną naktį 400 geografinių mylių, t. y. apie 45 geografi- 
nes mylias per valandą. Aišku, kad abudu šitie argumentai 
neišlaiko kritikos, nes Gžtke negalėjo įrodyti išskrendančių ir 
atvykstančių paukščių tapatybės. Paukščių kelionių greitumas 
priklauso nuo to, kiek valandų paukštis keliauna kasdieną, 


*) Almasy G. Storchzug ūber das Hochgebirge. 1924. 

kokia kryptimi jis keliauna, ir nuo greitumo per vieną laiko 
vienetą. Visa tai galima nustatyti individualiniu žymėjimu. 

Atsoliutišką paukščio greitumą nustatyti netaip lengva, 
Tam tikslui reikia stebėti paukštis skrendantis tiesiąja linija 
dvejuose punktuose, kurių atstumas yra žinomas. Sąlygos tam 
darbui ypatingai palankios Nerijoje, kur paukščiai skrenda pri- 
silaikydami tiesaus kranto. Tenai kaip tik ir buvo atlikti rei- 
kalingi matavimai. Principas pavartotas profesoriaus Thiene- 
mann'o šiam tikslui buvo toks: du žinomo atstumo punktai 
buvo aprūpinti stulpais su vizirais, pro kuriuos galima matyti 
pro šalį skrendantį paukštį; ten pat įtaisyti telefono aparatai ir 
chronometrai su stabdomuoju aparatu. Išvydus pro vizirą 
skrendantį paukštį — stabdomas laikrodis ir tuo pačiu metu duo- 
damas telefono signalas st<bėtojui prie kito punkto, kuris ir 
užregistruoja tą patį paukštį išvydęs jį pro savo vizirą. Tuo 
būdu buvo nustatyti šie greitumai. 


“ k metrų per | metrų per kilometrų 

Paukščių rūšys sekundę aionis per valandą 
Paukštvanagis 41,4 
Varna 13,9 50,04 
Kikilis 14,6 576 52,56 
Sakalas keleivis 16,45 987 59,22 
Žirklesnapis 16,6 996 59,76 
Kuosa 17,1 1026 61,56 
Snekutis 20,6 1236 74,16 


Patiekdamas šias skaitlines Thienemann turėjo galvoje kliū- 
tis, kurias sudaro paukščiams įvairios krypties vėjas. Nusta- 
tydamas tiksliai vėjo kryptį, šis stebėtojas darė atatinkamas 
korektyvas savo apskaičiavimuosė. Toliau jisai kreipia dė- 
mesį, kad šios skaitlinės liečia paprastą paukščių kelionės 
greitumą, bet, toli gražu, jos nėra maksimalinės (vien tik šne- 
kutis ir antis kelionės metu, anot jo, panaudoja savo maksi- 
malinį greitumą). Tasai greituma: gali būti kur kas didesnis, 
ypač plėšriems paukščiams. Tarp keliaujančio ir grobį ve- 
jančio sakalo, Thienemann'o žodžiais, yra toks pats skirtumas, 
kaip taip risčia ir zovada bėgančio arklio. Kaip matome, 
paukščių greitumas, toli gražu, nėra taip didelis kaip manė 

seniau, bet ir jo užtektų, kad paukštis per dieną galėtų per- 
skristi didelius atstumus. Tuoj matysime, kad ir to nėra. Kad 
patirtume, kiek paukštis savo kelionėje padaro kelio per die“ 
'ną, reikėtų žinoti, kiek valandų jis skrenda ir ar prisilaiko ji- 
sai tiesių linijų. Weigold ir Thienemann norėjo daryti patikri- 
nimus aeroplano pagalba, tačiau atsirado kliūčių, nes mašina 
turi kur kas didesnį greitumą negu paukštis ir dėl to greit jį 
pralenkia. Tam tikslui reikalingas būtų labai mažo greitumo 
orlaivis. Lieka tik vienas, tiesa, nevisai tikslus metodas, bū- 
tent, nustatyti paukščio perskristą atstumą per žinomą laiko- 
tarpį. Aišku, kad tam būtinai reikalinga nustatyti paukščio ta- 
patybė kelionės pradžioje ir gale. Čia vėl pasinaudojama žie- 
davimo metodu. 

Įdomių žinių davė vienas pirmųjų žiedavimo bandymų: gan- 
dras pažymėtas Berkoje, Vokietijoje, 1880 m. rugpiūčio m. 20 
d. buvo nušautas to paties mėnesio 24 d. Geronos provincijo- 
je. Atstumas 1200 klm. buvo perskristas per 5 dienas, viduti- 
niškai po 240 klm. per dieną. Imdami pagrindan aukščiau nu- 
rodytą greitumą, 50—60 klm. per valandą, galime padaryti iš- 
vadą, kad skrido jisai kasdien po 5—6 valandas. Tai yra ne 
vienintelis faktas. Lucanus cituoja, kad kitame atvejy gandras 
darė vidutiniškai per dieną 200 klm., trečiame irgi tiek pat, 
ketvirtame 167 klin., penktame 91 klm. Iš to matome, kad mūsų 
gandrai savo kelionėse. vidutiniškai padaro per dieną apie 
200 klm. Sulig nustatytų faktų, mūsų gandrai atvyksta į savo 
žiemavimo vietą, pietų Afrikon, neanksčiau lapkričio 15 d. Atstu- 
mas gi nuo mūsų krašto per Mažąją Aziją į pietų Afriką sudaro 
10 000 klm;; išskrenda jie iš mūsų krašto antroje pusėje rugpiūčio 
mėnesio. Iš to išeina, kad savo kelionėje jie išbūna apie 2'/,—3 
mėnesius. Jei skirtume 80 dienų jų kelionės laikui, išeitų, kad 
vidutiniškai jie padaro 120 klm. per dieną, bet žinome taip pat, 
kad tie paukščiai sustoja kiek ilgiau Dunojaus slėny ir vėliau 
Nilo pakraščiuose. Imdami šitą dėmesin galime prileisti, kad 
skrenda jie apie 200 klm. per dieną, t. y. tiek, kiek buvo aukš- 
čiau apskaičiuota. 

Dėliai kitų paukščių, analoginiai daviniai yra šie: juodasai 
strazdas iš Helgolando po 7 dienų buvo pagautas Hamburge, 
padaręs 160 klm. kelio; Helgolande pažymėtas baltagurklis straz- 

das po 11 dienų buvo pagautas Bourmonte, Prancūzijoje, pa- 
daręs 660 klm.; Rasytėje pažymėtoji liepsnelė po 22 dienų pa- 
gauta J<Ihay, apie Liežą, Belgijoje; ji per tą laiką padarė 1185 
klm., t. y. 51,5 klm. vidutiniškai per dieną. Iš viso to matyti, 
kad paukščių kelionės, ypač rudenį, vyksta lėtu tempu, nes 
"paukščiai visur sustoja kartais ilgesniam laikui. Kai dėl pava- 
sario kelionių, nors medžiagos turima daug mažiau, tačiau ga- 
lima spėti, kad jos eina greitesniu tempu. 

Klausimu, kas verčia paukščius keliauti du sykiu per me- 
tus, užsiimdavo įvairūs autoriai jau devyniolikto amžiaus pra- 
džioje. Buvo manyta, kad svarbiausiais veiksniais, spiriančiais 
paukščius keliauti, yra ar tai maisto stoka ar šaltis. Supranta- 
ma, kad vabzdžiaėdžiai paukščiai, žiemai užėjus, negali išmisti 
ir turi pasitraukti ten, kur rastų maisto. Plėšrieji paukščiai 
vėl minta smulkesniais ir skrenda paskui juos; vandeniniai 
paukščiai turi pasitraukti dėl ledo ir t. p. Bet jau seni auto- 
riai žinojo, kad palinkimas keliauti ne visose rūšyse yra-vie- 
nodai stiprus, ir kad kai-kada maži ir silpni paukščiukai neven- 
gia žiemos, kai dideli ir stiprūs pasitraukia į pietus. Iš senes- 
nių autorių jau Naumann kreipia dėmesį, kad dauguma paukš- 
čių apleidžia savo vasaros buveines tuo metu, kai yra pakan- 
kamai maisto ir apskritai visos gyvenimo sąlygos yra pato- 
gios. Iš tiesų taip yra: mūsų čiurliai apleidžia Lietuvą labai 
taisyklingai, apie rugpiūčio mėn. 15 d., kuomet oras pas mus 
yra dar šiltas, diena ilgesnė negu pietų kraštuose ir maisto 
esti pakankamai. Šio tvirtinimo pagrindu gali būti kregždės, 
kurios turi panašų gyvenimo būdą ir minta tuo pačiu maistu 
(smulkiais skrajojančiais vabzdžiais); jos išskrenda apie 1'/, 
mėnesio vėliau. Kad paukščiai tuo metu dar nejaučia maisto 
trūkumo, rodo žinomas faktas, kad jie rudenį, traukdami į dau- 
sas, yra ypatingai riebūs. Iš kitos pusės, nauji žiedavimo eks- 
perimentai nustatė faktą, kad kai-kurių rūšių jaunikliai iškeliau- 
na keliais mėnesiais anksčiau negu seniai (pavyzd., šnekutis ir 
kt), o jei seniai gali pramisti savo gimtinėje tai ir jaunikliams 
užtektų maisto. Daugelis paukščių pasirengia į kelionę tik-ką 
pradėję šertis, t. y. tuo metu, kai trūksta sparnuose plasno- 
jamų ir uodegoje vairuojamų stiprių plunksnų, visai nepaisy- 
dami susidariusio dėliai šių trūkumų nepatogumo. Pavasarį 

vėl daug paukščių (pavyzd., vieversiai, pempės, žąsys,) grįžta 
tuo metu, kai oras toli gražu negali užtikrinti jiems gyvavimo, 
ir dažnai pasitaiko, kad jie žūva masėmis, Šio reiškinio ilius- 
tracijai, štai ištrauka iš mano ornitologijos dienraščio 1923 m. 
III-28 ir 29 da „„.visame Palangos pakranty rasdavau dau- 
gybę negyvų, bangų išmestų, paukščių. Tarp jų radau apie 20 
špokų, apie 10 vieversių, kikilių 5—6, vieną karvelį-ulduką, 
vieną dagilį, keletą ledinių ančių (Haretda hyemalis). Spėju, kad 
jie žuvo lėkdami per jūrą, dėl ūkanų, vėjo ar kitų atmosferi- 
nių priežasčių“. Tai tiek aukų nedidelėje, vos tik 6—8 -klm., 
pajūrio juostoje, o kiek jų turėjo žūti visos Baltijos plote? Tai 
yra ne vienintelis reiškinys, nes Thienemann tokius faktus daž- 
nai mini savo knygoje „Rossitten“, dėliai Nerijos pakraščio. 


Tolesniu įrodymu, kad ne maisto stoka verčia paukščius 
apleist rudenį savo gimtinę, gali būti nelaisvėje laikomų paukš- 
čių elgimasis besiartinant traukimo laikui. Aišku, kad tokie 
belaisviai maisto turi pakankamai, bet nepaisydami to, rudenį 
Jie pradeda nerimaut, dairytis savo narvelyje, dažnai net naktį 
pabunda ir stengiasi išsprukti. Praėjus traukimo laikui ir jų 
giminėms išskridus, jie vėl nurimsta. Neatrodo taip pat, kad 
šaltis galėtų turėti didelės reikšmės, nes, kaip buvo minėta, 
pas mus palieka žiemuoti kai-kurie mažiausi ir jautriausi paukš- 
čiukai, pavyzd., ilgauodegė zylė, nykštukas, karetaitė ir kt. Ži- 
nome vėl, kad daug šiltų kraštų paukščių, kaip tai: flamingai, 
gervės, pelikanai zoologijos soduose puikiausiai žiemuoja lau- 
ke. Paukščiai paliegėliai arba šiaip kokių priežasčių kliu- 
domi išskristi rudenį, palikę žiemuoti, prisitaiko kai kokiu 
būdu šiam reikalui. Žinome nemaža pavyzdžių, kad pas mus 
žiemavo gandrai, slankos, perkūno oželiai (Tischler* mini lau- 
kinius karvelius) ir kt. Praėjusiais, t. y. 1927 rma., rudenį vė- 
liau negu paprastai užtikdavau kregždės; mano dienyne X —16 
pažymėjau matęs penkių kregždžių būrelį, o X—22 šeštą val. 
ryto esant smarkiam šalčiui mačiau net 16 kregždžių būrelį. 
Jos tupėjo ant telegrafo vielų ir valė savo apsišarmojusius 
sparnus. (Bendrai, kregždės iš mūsų išskrenda apie X—1). 

Dar sunkiau yra įžiūrėti priežastis, kurios verčia paukščius 


*) Tischler F. Die Vogel Ostpreussens 1914, 

pavasarį apleisti šiltus kraštus ir vykti į savo gimtinę, nes apie 
minėtus veikiančius šiaurės kraštuose faktorius čia negali bū- 
ti kalbos. Savo žiemavimo viciose jie yra maistu aprūpinti, o 
klimato sąlygos vargiai galėtų būti nepatenkinamos. Senesni 
autoriai sprendė klausimą manydami, kad paukščiai galingu 
lyties instinktu varomi apleidžia dausas, kad pasiektų tas vie- 
tas, kur jie patys yra gimę. Si nuomonė tačiau nevisai išsilai- 
ko kritikai, nes dabar nustatyta, kad daugelis paukščių rūšių 
dar neperi antrą savo gyvenimo vasarą ir todėl veisimosi 
instinktas, kaipo migracijos faktorius, atpuola. Tokių neperin- 
čių paukščių pas mus, Lietuvoje, galima dažnai matyti; tarp jų 
pirmiausia krenta akysna gandrų pulkai, kurie visą vasarą ne- 
pakrikę poromis, bet bendrai ganosi pievose. Manau, kad tas irgi 
liečia laukines žąsis, kurios atsilikus nuo didelių pulkų aplei- 
džiančių mūsų kraštą jau apie balandžio 15 dieną, kad pasiek- 
tų tolimus šiaurės kraštus, palieka dar iki gegužės mėnesio. 
Vis tai yra paukščiai, kuriems nėra ko skubėti į savo gimti- 
nę, 0 vis dėlto jie tenai atskrenda, 

Imdami dėmesin anksčiau minėtus sumetimus dauguma 
autorių prieina išvados, kad maisto stoka, šaltis ir veisimosi 
reikalas nėra sprendžiamieji faktoriai, kad paukščiai rudenį 
trauktų į dausas ir pavasarį grįžtų iš tenai. 

Ligi šiol neminėjome dar vieno veiksnio, kuris galėtų 
turėti svarbią rolę -paukščių migracijose. Yra tai šviesa. lštisa 
autorių eilė, tame skaičiuje H. Wachs*), paveda tam veiksniui 
pirmą vietą. Ilgoji diena yra būtina sąlyga, kad galima būtų 
išauginti jaunikliai, kurie taip daug maisto reikalauja. Bet ir 
seniams ilgesnė šviesa turi teigiamąją rolę. Eksperimentų 
būdu nustatyta Amerikoje, kad vištos gaudamos dirbtinos 
šviesos iki 9 val. vakaro, vidutiniškai deda per metus 16 kiau- 
šinių daugiau, negu esant normaliai šviesai. Intensyvę švie- 
są plačiai išnaudoja paukščiai ir šiaip kiti gyvuliai ašygalių 
kraštuose, kur vasarą nėra tamsumos, Kam teko būti tuose 
kraštuose, galėjo pastebėti, kad dauguma paukščių yra veik- 
lūs bemaž 24 valandas. Norvegijoje Varanger-fiordo pa- 
kraščiuose ir Ledynuotojo vandenyno salose ištisą dieną ir naktį 


*) Wachs H. Die Wanderungen der Vėogel. 1926. 

teko man girdėti giedant strazdus, mėlyngurkles (Cyanecula 
svecica) ir kitus paukščius, ir matyti narus, alkas ir kt. užsiė- 
musius savo žvejyba ir vaikų auginimu, Vien tik kirai apie 
vidunaktį kiek nurimdavo susėdę fiordų kraštuose ilgomis vir- 
tinėmis. Taif pat elgėsi drugiai ir kamanės; visi gyviai pla- 
čiai išnaudodavo šviesos perteklių. 

Šviesa turi ir tarpinės įtakos. Ji atsiliepia į augalus, kurie 
ima augti, žydėti, o sąryšy su tuo prasideda vabzdžių veiklu- 
mo periodas. Daugelis paukščių minta vabzdžiais, ir tas pe- 
riodas pasidaro jiems aiškiai naudingas. Ryškų pavyzdį tokio 
šviesos išnaudojimo sudaro gyvenanti ašigalių kraštuose ilga- 
uodegė žuvėdra (Sterna macrura). Anot Cooke'o, ji peri Šiaurės 
Amerikoje 7 su puse laipsnių nuo ašygalio. Ten galima rasti 
jų jauniklių duobutėje apsuptoje sniego voliuku, kuriuos seniai 
išgrietė iš lizdo. Paaugus jaunikliams, visa šeimyna leidžiasi 
kelionėn, ir keliems mėnesiams praslinkus tie paukšteliai jau 
pasiekia pietų ašigalio ribą. Tuo būdu ilgauodegė žuvėdra 
naudojasi saulės šviesa daugiau negu bet koks kitas gyvis: savo 
gimtinėje, šiaurės ašigaly ji per visą laiką nemato nakties ir 
taip pat pietų ašygaly per visą savo ten buvimą. Per 8 mė- 
nesius šis paukštis naudojasi šviesa ištisų 24 valandų ir tik 
per savo kelionę, t.y. per 4 mėnesius, mato naktį, bet vis dėlto 
gauna daugiau šviesos, negu tamsumos. 

Reikia turėti galvoje, kad šviesą atjaučia paukščiai ir ki- 
tose jų gyvenimo srityse. Taip antai paukščiai giesmininkai 
ima giedot tik tuomet, kai šviesa pasiekia tam tikro intensy- 
vumo laipsnio, ir kiekviena rūšis pradeda reaguoti šviesai 
peržengus tam tikrą intensyvumo ribą. Šitą reiškinį labai ne- 
sunku pastebėti pavasario rytą pradedant aušti: paukščių bal- 
sai ima skambėti tam tikra tvarka su nepaprastu punktualumu, 
minutė į minutę. Taip pat nuo šviesos priklauso įvairūs kiti 
perijodiški paukščių gyvenimo reiškiniai vienos paros lai. 
kotarpy. 

Remdamasis tokiais aiškiais ryšiais tarp šviesos ir paukščių 
gyvenimo, Hilzheimer*) šviesos santykiuose mato svarbiausį, 
paukščių migracijos kilmės šaltinį, Daugelis autorių mano 


*) Hilzheimer M. und Haempel O. Biologie der Wirbeltiere 1913. 

kad ledynų periodas buvo tuo faktoriu, dėliai kurio kilo mi- 
gracijos. Hilzheimer neigia šį faktorių, teisingai nurodydamas, 
kad daug anksčiau, negu prasidėjo šis periodas, šviesos 
santykiai verste vertė paukščius vykdyti periodines keliones. 
Juk paleontologiniais daviniais remdamies žinome, kad paukš- 
čiai gyveno žemės paviršiuje jau trečiaeilių formacijų laiko- 
tarpy. Tuomet buvo net šiaurės kraštuose toks klimatas, kaip 
šiandien atogražose ir, galima spėti, paukščiai buvo pasiekę 
aukštesnių geogratinių platumų negu mūsų laikais. Palikdami 
nuošaly klausimą, ar ašigaliai anais laikais buvo ledu pa- 
dengti ar ne, neturime abejonės, kad žemės judėjimas aplink savo 
ašį ir aplink saulę buvo toks pats, ir todėl kaip ir šiandien, 
anais laikais ašigaliuose turėjo būti žiemą ilgoji kelių 
mėnesių naktis. To dėliai paukščiai jau anais laikais rudenį 
turėjo trauktis į pietus, nes kitaip nebūtų galėję rasti sau 
maisto. Visa kas pasakyta dėl šviesos įtakos, turi ypatingos 
vertės paukščiams tuose kraštuose, kurie guli arti ašigalių, 
bet artinantis į ekvatorių ši vertė mažėja. Žemesnėse geog- 
rafinėse piatumose net yra paukščių, kurie apleisdami savo 
gimtinę rudenį ir traukdami ekvatoriaus link, patenka į bloges- 
nes sąlygas šviesos atžvilgiu, negu ten, kur jie buvę vasarą: 
Taip štai mūsų čiurliai išskrisdami iš Lietuvos apie VIII. 15- 
naudojasi dar ilga diena, palyginant su pietų kraštais, kur jie 
netrukus turi vykti. Remdamiesi visu tuo galime pasakyti, 
xad šviesa, panašiai kaip maistas ir temperatūra, yra'nors ir 
labai svarbus faktorius, tačiau ne vienintelis ir nesprendžia- 
mas paukščių kelionės kilmei išaiškinti. Visi tie faktoriai gali 
iki tam tikro laipsnio paskatinti paukščius kelionėn arba už- 
tęsti jas arba šiaip modifikuoti, bet nei vienas jų negali vi- 
siškai panaikinti paukščio palinkimo keliauti arba iššaukti ji 
nenormaliu laiku. Pats migracijos fenomenas įvyksta tokiu 
plačiu mastu, tokia gaivališka jėga, kad stebėdami jį negali- 
me pasitenkinti paprastu priežesties ir pasekmės sąryšių aiš- 
kinimu. Čia yra kažko daugiau, yra nesuvaldoma jėga ver- 
čianti paukštį traukti vis priekin nepaisant pavojaus ir kliū- 
čių. Ši jėga dažnai verčia paukščius visai pakeisti savo pag“ 
rindinius papročius. Taip dauguma mūsų paukščių giesminin- 
kų, kurie paprastai yra veiklūs tik dieną, — ima traukti per 


visą naktį. Reikia nepaprastų apystovų, kad pastebėtume 
šią nakties kelionę. Pas mus, Kaune, šį reiškinį galima daž- 
nai pastebėti, nes Nemunas sudaro vieną didesnių keliarodžių 
mūsų paukščiams. Tamsią rudens naktį prityrusi ausis leng- 
vai pažins tylius, tačiau charakteringus, skrendančių paukščių 
balsus; tai yra tik nežymus ženklas grandijozinio reiškinios 
kuris įvyksta 'ore netoli iuo mūsų. Labai aiškiai tai galima 
stebėtiį-prie jūrų 'švyturių, kur tamsiomis naktimis stiprios 
šviesos viliojami tūkstančiai paukščių užlekia į šviesos žydinį- 
Kad būtų suprantamesnis šis gaivališkas reiškinys, duodu čia 
citatą R. Drost'o*) straipsnio apie paukščių traukimą Hel- 
golando saloje, prie jos švyturio 1927 m. spalių mėn. naktį iš 
24 į 25 d.: „Apie 20 val. pasirodė pirmieji paukščiai. Dangus 
buvo apsiniaukęs ir pūtė silpnas vėjas. Apie 20 v. 30 m. ap- 
link švyturį sūkosi keletos šimtų šnekučių būrys. Buvo laikas 
gaudyti juos (žiedavimo tikslui) Kas kart pasirodydavo dan- 
guje tai viena tai kita žvaigždė, o tai buvo aišku, kad paukš- 
čiai šalinsis nuo švyturio, nes pastarasis pritraukia juos tik 
tuomet, kai esti visai tamsu. Tačiau dangus apsiniaukė, pra- 
dėjo lynoti ir pasidarė visiškai tamsu. Pasirodė paukščiai ne- 
suskaitomomis masėmis; daugiausia buvo šnekučiai, viever- 
siai ir strazdai. Kiekvienas šviesos posmas buvo kimšte 
prikimštas apšviestų taškų, kiek toli galėjo akys pa- 
siekti. Atrodė lyg snigo paukščiais ir tas palyginimas bene 
duoda geriausį supratimą apie paukščių kiekį. Pačiame švy- 
tury irgi atatinkamas paukščių tirštumas. Prie stiklų jų knibž- 
da lyg kokių vabzdžių. Aplinkinėje galerejoje daugybė jų tupi 
ir skraido. Mes turime daug darbo: gulėdami, stovėdami, 
šliauždami gaudome paukščius, kartais po keletą su viena 
ranka ir kišame juos į maišus, kurie greit pasidaro pilni, 
Mes juos nešame į paukščių stebyklas, rūsis ir ten ištuštiname. 
Kelius kartus sunkiai apsikrovę nunešdavom gyvų šnekučių 
maišus. Bendrai, mūsų krovinys sudarė 107,36 kg. gyvų šne- 
kučių..., o pats jų skaičius 14451 Paskutiniai paukščiai buvo 
pagauti apie 6 val. ryto ir jie paliko maišuose iki žiedavimo. Apie 
6 val. pabaigėme, nors ir galėjom toliau gaudyti, tačiau „buvo 

*) Drost R. Unermessliche Vogelscharen ūber Hedoigaa (Ornittolo- 
gische S RaDecebtė: Javuar 1928 Me 1. 

mums gana“. Visa turi savo ribas. Prie šnekučių prisidėjo dar 
vieversių, strazdų ir keletas kitų rūšių, viso 1558 paukščiai. 
Padarę trumpą pertrauką, apie 8 val. pradėjome žiedavimo 
darbus... ir apie 19 val. buvo pabaigta. | klausimą, kiek paukš- 
čių traukė šią naktį - sunku būtų atsakyti. Mūsų pagauti 1558 
paukščiai nei kiek nesumažino bendros, aplink besisukančios, 
masės. Tikrai buvo tai mažiau negu šimtinė jos dalis, o gal 
ir šimtas tūkstantinė...“ Panašių aprašymų randame pas Gžt- 
ke ir kitus autorius, Jie sudaro įspūdžio, kad tikrai čia turima 
reikalo su kažkokiu gaivališku gamtos reiškiniu, 


Anot Wachs'o, paukščių migracijų priežastis yra „paukščių 
kūne perijodiškai įvykstantis fiziologinio stovio kitimas, t. y. 
metų laikotarpy svyrvojantis ritmas. Šis ritmas virto istoriš- 
ku reiškiniu; jis praeityje susidarė mažais Jaipsniais po įtaka 
aplinkos ritmo. Aplinkos ritmas yra metų sezonų kitimo iš- 
raiška. Paukščių kūno ritmas tapo užliksuotas ir šiandien pa- 
sidarė nepriklausomas nuo aplinkos ritmo.“ Toliau Wachs 
nurodo, kad panašus reiškinys nėra koki paukščių speci- 
jalė savybė. Jis gali būti palygintas su augalų nyktinastiniais 
judesiais*) arba su perijodišku medžių lapų metimu. Tas pa- 
lyginimas tuo labiau pateisinamas, kad lapų kritimas, panašiai 
kaip ir paukščių išskridimas, gali būti išorinių sąlygų, pav., 
šalčio pagreitintas. Mūsų klimato augalai perkelti į šiltinamius 
arba į šiltus kraštus vistiek nenustoja metę lapų rudenį; pa- 
našiai ir paukščiai keleiviai, nelaisvėje turėdami užtektinai ši- 
lumos ir maisto, atėjus rudeniui ir pavasariui, rodo ypatingo 
neramumo, norėdami išsprukti. Vidutinio klimato medžiai savo 
augime rodo tą patį perijodiškumą; jis pareina nuo medžia- 
gos mainų perijodiškumo ir apsireiškia tuo, kad lapų sutau- 
pytoji medžiaga yra pavasarį sunaudojama naujiems medenos 
žiedams sudaryti. Panašus reiškinys yra pas paukščius. Jau bu- 
vo minėta, kad rudenį prieš išskrisdami paukščiai sutaupo sa- 
vyje daug taukų. Įvešus augalus į caujas gyvenimo sąlygas gali- 
ma ilgainiui visai panaikinti nyktinastinius judesius. Panašiai 
ir tie naminiai paukščiai, kurie yra kilę iš keliaujančių rūšių, 


*, Augalų judesiai vienos paros laikotarpy, pavyz., žiedų užsidary- 
mas ir atsidarymas ir t p 

kaip tai: žąsys, antys prarado visiškai traukimo palinkimą, 
bet vis „dėlto rudenį nutunka, 

Iš to, ką snksčiau esam= sakę, prieiname išvados, kad 
paukščių palinkimas perijodiškai keliauti yra tai fiziologinė 
savybė, kuri pareina nuo perijodinių reiškinių bendruose me- 
džiagos mainuose. Konkretizuoti tuos fiziologinius reiškinius 
mes šiandien dar negalime, bet manau, kad čia esama analo- 
gijos su kai kuių hormonų gamyba. Palyginimui, ga- 
lima nurodyti, kad paukščių sėklydės (testis) pribręsta pavasarį, 
o paskui vėl išvyksta. Paralėliai su jų brendimu atisiracda 
charakteringa patino giesmė, tam tikros plunksnų spalvos, 
spalvotos karpos, snapo pigmentas ir t. p. Migracijų genezė 
beabėjo glūdi metų sezonų mainuose. Tie sezonų mainai pa- 
gamino paukščių liziologinį ritmą; pastarasis yra tai savybė 
perduodama iš generacijos į generaciją, kitais žodžiai, yra tai 
paveldėta savybė, kuri šiandien apsireiškia nepriklausomai 
nuo išorinių įtakų. 

Tolimieji paukščių protėviai turėjo vien tik išorinių impulsų 
savo kelionėms, šiandien išoriniai faktoriai turi antraeilę rolę, 
sprendžiantis gi yra vidujinis fiziologinis stovis, kitaip sakant, 
įgytas paprotis virto pavaldumu (Erblichkeit, hėrėditė). Čia 
neprošalį būtų priminti, kad „instinkto“ pakilimas priklauso 
prie tų savybių, kurios lengviausisi persiduoda pavaldumo 
keliu.*) 

Iš to išeina, kad paukščiai ima traukti ne tuomet, kai išo- 
rinės aplinkybės juos verčia, bet kuomet juose pribręsta tam 
tikras fiziologinis stovis, ir jie keliauna tol, kol šis stovis tę- 
siasi. Vienuose individuose, net tos pačios rūšies, šis stovis 
pasireiškia stipriau, kituose silpniau. Todėl vieni paukščiai 
nukeliauna toliau, kiti arčiau; kitais žodžiais, vienos rūšies ri- 
bose įvyksta fiziologinė diferenciacija. Bet minėtasis fiziolo- 
ginis stovis tęsiasi tik ribotą laiką ir pagaliau, kaip vaizdžiai 
išsitaria Thienemann, „užgęsta“. Šiuo momentu paukščio ke- 
lionė pasibaigia ir jokios išorinės įtakos negali priversti jį 
tęsti ją toliau. Panašiai ir jokie aplinkos faktoriai negali pri- 


*) „Das Problem der Vererbung erworbener Eigenschaften“. Pas 
Plate L. jo veikale „Selektionsprinzip und Problem der Artbildung“ 1913. 

versti jį keliauti anksčiau negu užėjo minėtasis fiziologinis 
stovis. Tačiau negalima tvirtinti, kad aplinka ir atmosieriniai 
faktoriai negalėtų pagreitinti arba užtęsti šito stovio, panašiai 
kaip rudens šalnos pagreitina medžių lapų kritimą. Šiai nuo- 
monei palaikyti galima nurodyti šie faktai: 1917 m. sausio ir 
vasario mėn., anot Thienemann'o, šiaurės Vokietijos upių žio- 
tyse labai nukentėjo palikę ten rudgalviai kirai. Daug jų rasta 
ir pagauta išbadėjusių ir išvargusių, tarp jų 8 su Rasytės žie- 
dais. Kodėl gi jie netraukė toliau tuo pačiu keliu, kuriuo nu- 
traukė jų draugai iki Lamanšo ar net iki Gibraltaro ir toliau ? 
Dėl to, sako Thienemann, kad jie megalėjo; jų traukimo 
stovis buvo išsemtas. Analoginių iliustracijų, liečiančių antis, 
gulbes, laukius ir kt. paukščius duoda mums ir kiti autoriai. 
Šimtai tų paukščių žuvo nuo bado ir šalčio, bet netraukė toliau. 

Tad matome, kad paukščių migracijos vyksta grynai gai- 
vališka jėga ir todėl nesąmoningai. Tiesa, tokio pobūdžio 
yra šio reiškinio pagrindas, bet taip pat turime nemaža davi- 
nių, kad jį modifikuoja paukščio sąmonė ar bent prityrimas, 
Šie daviniai liečia daugiausia tuos paukščius, kurie keliauja 
pulkais, o pastarieji gali būti sudaryti iš senų prityrusių ir 
jaunų neprityrusių paukščių. Turime pagrindo manyti, kad 
jauni individai naudojasi senių įgytomis žiniomis ir tuo būdu 
susidaro tradicija, kuri bendrai su prigimtu traukimo palinki- 
mu vadovauja paukščiams jų kelionėse. Kokios reikšmės gali 
turėti senių dalyvavimas mišruose būriuose, rodo šie faktai: 
Berlyno zoologijos sodo direktorius, Heinrath, stebėjo lauki- 
nes žąsis, išperėtas nelaisvėje. Atėjus traukimo laikui, jos pa- 
sidarė labai neramios, daužėsi aplinkui ir net pakildavo skrist, 
išsirikiavusios priprasta joms kylio forma, tačiau neišksrido. Pa- 
linkimas išskristi pas jas savaime atsirado, bet to neužteko, 
kad jos galėtų apleisti savo gimtinę. Tur būt trūko čia senių 
vadovybės. Tą patį pastebėjo gervėse Falz-Fain savo zooparke 
Ascania- Nova. Jos paliko prie savo tėvų, kurių neleido išskristi. 

Kitos rūšys, matomai gali skristi be senių prityrimo, tačiau 
nuo to kyla joms keblumų. Įdomus Thienemann'o“) eksperi- 


+) Thienemann J. Etwas ūber das Experiment in der Vogelzugs- 
forschung, in besonderen iiber ein Experiment ūber die Orientierung 
der Vėogel, („Forschungen und Fortschritte“ Juni 1927). 

mentas su gandrais yra puiki iliustracija senių reikšmei nu- 
šviesti. Vasarą, 1926 m., surinko jisai 27 jaunus gandrus Ra- 
sytėje iš įvairių Rytprūsių vietų. Paukščiai gerai vžlaikomi ir 
maitinami puikiai užaugo. Jiems buvo uždėtos specialės sagos 
ant sparnų, kad negalėtų išsprukti. Atėjus laikui kada norma- 


liai gandrai išskrenda, Thienemann'o belaisviai pasidarė labai 


neramūs, bėgiojo susirūpinę, plasnojo sparnais ir bandė iš- 
sprukti. Tatai dviems ir pavyko padaryti. Aukščiausį punktą 
neramumas pasiekė rugpiūčio 29 dieną. (Gavęs žinių iš įvai- 
rių Prūsų kraštų, kad gandrų jau niekur nebematyti, Thiene- 
mann nuėmė gandrams sparnų sagas ir paleido juos laisvus, 
bet pasirodė, kad jie dabar nebenori skristi. Jie pasirinko 
nakvynei aukštą bažnyčios stogą ir kasdien nuskrisdavo į 
laukus varliautų. Visą laiką buvo biauriausias oras ir tik rug- 
sėjo 18 diėną oras pasitaisė. Gandrai išlėkė iš ryto į lauką ir 
jau nebegrįžo. Kitą dieną matė juos už 22 kilometrų į pietus 
nuo Rasytės apie Sarkavą ir vėliau tą pačią dieną apie War- 
genau dvarą, 3 km, toliau. Rugsėjo 20 d. 4 gandrai buvo pa- 
tebėti pačiame Samlando vidury. Spėjama, kad tai buvo 
Rasytės paukščiai. Po to jokių žinių apie gandrus nagauta, 
ir tik štai gruodžio mėn. pranešimas iš Atenų: vienas me- 
džioklis šio miesto apylinkėse, lapkričio mėn. gale, iš būrio 
20 gandrų nušovė vieną ir ant jo kojos rado žiedą pažy- 
mėtą „Vogelwarte Rossiten B 14889“, Buvo tai Thiene- 
"mann'o augintas gandras, kaip spėjama buvęs drauge su ki- 
tais jo augintiniais. Thienemann, darydamas išvadas iš to fakto, 
pabrėžia, kad šie bandomieji paukščiai nenuskrido priprastu 
keliu per Bosforą, Mažąją Aziją, Syriją, Palestiną į Afriką, 
bet žymiai nukrypo į vakarus, paėmę tačiau teisingą pietų 
kryptį, Per 21 metus nebuvo gauta nei vieno gandro iš 
Graikijos. Kita išvada: paukščiai skrido ilgiau negu tat nor- 
maliai įvyksta, nes nušovimo dienoje jie žpšių būti jao AB 
viktorija- Niansą. si 


Manau, kad tas pavėlavimas ir smkesšilina iš kelio įvyko 


dėliai to, kad nebuvo senių, nes šiam bandymui buvo pavar- 
toti vien jauni paukščiai. 

"Žinoma, kad sėnų paukščių prityrimą ir jaunų i bolimąsi“ 
galima prileisti. tik tada, jei šie, gyviai turi užtektinai aukštą 

psichiką, o ypatingai, atmintį. Šiai minčiai, rodos, nėra kliūčių. 
Paukščiai lygiai nelaisvėje, kaip ir laisvi, gana linksmai pasi- 
duoda dresūrai ir labai ilgai atmena' ką yra išmokę. Haecker 
Hallės zoologijos. sode švilpdamas pripratino 2 gerves artintis 
prie jo ir imti maistą. Bandymai buvo nutraukti ir atnaujinti 
tik 21!/4 mėnesiams praslinkus, bet nepaisant to, abi gervės pa- 
žinę švilpimą atejo paimti maistą. Aš pats auginęs kranklį, ati- 
daviau jį į kitą vietą, kur jis išbuvo 8 mėnesius, o po to vėl 
paėmiau atgal. Grįžęs į seną vietą, būtent, didelį kiemą, kur 
jis galėjo laisvas vaikščioti, nuo pat pirmos grįžimo dienos at- 
naujino visus savo senus papročius ir pažintis: tuoj atėjo ap- 
silankyti į mano butą, taip pat kaip ir pernai, pašoko ant kė- 
dės prie stalo ir leido man pakasyti jam galvą, (kitiems neleis- 
davo); pirmą naktį, taip kaip anksčiau, užlipo nakvoti ant ko- 
pečių prie namų pastatytų ir kita. Iš viso, buvo matyti, kad 
per 8 mėnesius nieko jis neužmiršo. 

Thienemann mini raudonuodegę, kuri buvo žieduota 1919 
m. balandžio mėn. 25 d. netoli Berlyno ir kuri sėkančiais me- 
tais grįžo tiksliai į tą pačią vietą ir dargi buvo ten 4 kartus 
pagauta, Ten pat buvo žieduota liepsnelė 1919 m. gegužės m, 
16 d; ji buvo tiksliai toje pačioje vietoje pagauta gegužės ir 
ir birželio mėnesiais 1920 ir 1921 metų. Weigold praneša apie 
ieduotą juodąjį strazdą ir giesmininką, kurie įvairiuose sezo- 
nuose po du sykiu Helgolando saloje pagauti Labai gerą liu- 
dijimą apie paukščių atmintį sudaro sekantis Thieneman'o fak- 
tas: „Žiemą, 1917-18 metų nuo spalių m. 15 d. gyveno žieduo- 
tas rudgalvis kiras ant stiebo Ženevoje stovinčio garlaivio, Tų 
pačių metų lapkričio m. 3 d. jis vėl pasirodė ir tuoj užėmė sa- 
vo senąją sargybą ant stiebo, kurią jis uoliai gynė nuo kitų jo drau- 
gų. Jis laukė, kad viena laikraščių pardavėja padėtų jam ant 
mūro maisto nuotrupų, kurias jis griebdavo bemaž iš jos rankų, 
Šis kiras buvo stebėtas iki vasario mėn. 23 d., kada garlaivis 
išplaukė iš uosto, ir galutinai išvyko kovo mėn. 25 dieną“, Iš 
to matome, kad paukštis keleivis du metu iš eilės ne tik ap- 
silankė tiksliai toje pačioję vietoje, bet iki smulkmenų užlai- 
kė tuos pačius papročius. 


Bendros išvados. Daugelis išdėstytų faktų rodo, kad 
šių dienu sąlygos paukščių aplinkoje, kaip tai: maisto stoka 

temperatūra ir apskritai atmosteriniai reiškiniai, o taip pat vei. 
simosi reikalas negali būti kauzaliai surišti su paukščių migra- 
cijomis. Bet tie faktoriai, veikdami perijodiškai per ilgus am- 
žius, iššaukė paukščiuose fiziologinį migracijų ritmą, kuris pa- 
sireiškia šiandien nepriklausomai nuo jų, kitaip sakant, paukš- 
čių migracijų reiškinys turi būti'nuvokiamas, kaip įgytų sa- 
vybių pavaldumas. Palinkimas keliauti yra nevienodai stiprus 
atskiruose individuose, o ypatingai atskirose tos pačios rūšies 
geografinėse grupėse. Vienos grupės paukščiai išskrenda ben- 
drai ir žiemuoja toje pačioje vietoje (žiūr. šnekučių kelionės 


"grafikas). O išvados to gali būti ir atatinkama mortologinė dif- 
ferenciacija. Todėl suprantamas yra faktas, kad poukščiai bū- 


dami labai judrūs gyviai, apdovanoti tobuliais lokomotoriniais 
organais sudaro daug vietinių (lokalinių) porūšių, kitais žo- 
džiais, pas paukščius veikia tokia pati geografinė izoliacija, 
kaip ir pas tuos gyvius, kurie neturi tobulių judėjimo organų. 
Kaip žinoma, geografinė izoliacija yra vienas svarbiausių fak-. 
torių naujoms rūšims susidaryti. 


Po prof. Ivanausko paskaitos, posėdis buvo baigtas. 

Klaidos atitaisymas. 


42-me pusl. doc. Brazys per klaidą įrašytas į 
Humanitarinių mokslų Fakultetą. Jis yra Teologijos 
filosofijos fakultete. j 


